cyanic-selkie/wikianc huggingface dataset:
മെർസ്
പുറം കണ്ണികൾ
വർഗ്ഗം:രോഗങ്ങൾ
ഹിറ്റ്‌ലറുടെ പേരു നൽകപ്പെട്ട തെരുവുകൾ
ലഘുചിത്രം|നാസിസത്തിൽ നിന്നും തിരിച്ചുപോക്ക്-ഹിറ്റ്‌ലറുടെ പേർ എഴുതിയ തെരുവുഫലകം നീക്കം ചെയ്യുന്നു. നാസി ജർമനിയിൽ ഹിറ്റ്‌ലറുടെ നാമത്തിൽ അറിയപ്പെട്ടിരുന്ന തെരുവുകളുടെ ഭാഗികമായ പട്ടികയാണ് ഇത്.
നാസികൾ ഭരണം പിടിച്ചെടുത്തതിനു ഉടൻ തന്നെ വലിയ ആവേശത്തിൽ നഗരഭരണാധികാരികൾ ഹിറ്റ്‌ലറെ പ്രീതിപ്പെടുത്താനായി അയാൾക്ക് തങ്ങളുടെ നഗരങ്ങളുടെ ബഹുമാനിത പൗരത്വം നൽകാൻ തുടങ്ങി, അയാളുടെ പേരുകൾ തെരുവുകൾക്കും (Straße), ചത്വരങ്ങൾക്കും (Platz), നഗരത്തിലെ മറ്റു ഇടങ്ങൾക്കും (Anlage), അവന്യുക്കൾക്കും (Damm, Allee), സ്റ്റേഡിയങ്ങൾക്കും (Kampfbahn), പാലങ്ങൾക്കും (Brücke) ഒക്കെ നൽകി. 1933 മാർച്ചിൽ തന്നെ ജർമൻ നഗരങ്ങൾ ഇത്തരം പ്രവർത്തനങ്ങളാൽ നിറഞ്ഞു. ഈ പട്ടികയിൽ ഉള്ളവ മിക്കതും ഈ കാലത്തുനിന്നുള്ളവയാണ്.
അവലംബം
വർഗ്ഗം:അഡോൾഫ് ഹിറ്റ്ലർ
ധീരയായ പെൺകുട്ടി
ക്രിസ്റ്റെൻ വിസ്ബാൽ  നിർമ്മിച്ച വെങ്കല പ്രതിമയാണ് 'ധീരയായ പെൺകുട്ടി'. ന്യൂയോർക്കിലെ വോൾ സ്ട്രീറ്റിലെ പ്രസിദ്ധമായ കാളക്കൂറ്റന്റെ പ്രതിമയെ പേടിയേതുമില്ലാതെ നോക്കിനിൽക്കുന്ന രീതിയിലാണ് പെൺകുട്ടിയുടെ പ്രതിമ സ്ഥാപിച്ചിരിക്കുന്നത്. 2017 ലെ വനിതാ ദിനത്തിന്റെ തലേന്നാണ് ഇത് സ്ഥാപിച്ചത്. 1.21 മീറ്റർ ഉയരമുള്ളതാണ് ഈ പ്രതിമ. ലിംഗ അസമത്വം, കോർപ്പറേറ്റ് ലോകത്തെ സ്ത്രീ-പുരുഷ വേതനത്തിലെ അന്തരം എന്നിവയിലേക്ക് ശ്രദ്ധക്ഷണിക്കാനാണ് ഇവിടെ ഈ പ്രതിമ സ്ഥാപിച്ചത്. ഒരു ഇൻഡക്സ് ഫണ്ടിന്റെ പ്രചരണാർത്ഥമാണ് ഇത് സ്ഥാപിച്ചത്.
ഒരു മാസത്തേക്ക് അനുമതി നൽകി സ്ഥാപിച്ച പ്രതിമ 2018  വനിതാദിനം വരെ  അവിടെ നിൽക്കട്ടെയെന്ന് ന്യൂയോർക്ക് മേയർ ബിൽ ഡി ബ്ലാസിയോ ഉത്തരവിട്ടിരുന്നു. ഇതിനായി നിരവധി പേർ ഒപ്പ് ശേഖരണവും നടത്തി.
വിമർശനം
കോർപ്പറേറ്റ് ഫെമിനിസത്തിന്റെ ഭാഗമാണിതെന്ന് ഒരു വിഭാഗം സ്ത്രീകൾ വിമർശനമുന്നയിച്ചിരുന്നു.
1987-ലെ വിപണിത്തകർച്ചയിൽനിന്ന് കരകയറിയ അമേരിക്കൻ ജനതയുടെ കരുത്തിന്റെയും അധികാരത്തിന്റെയും പ്രതീകമായാണ് 1989-ൽ വോൾസ്ട്രീറ്റിൽ കാളക്കൂറ്റന്റെ പ്രതിമ സ്ഥാപിച്ചത്. ഇതിന്റെ ശില്പിയായ ഇറ്റാലിൻ കലാകാരൻ ആർതുറോ ഡി മൊഡിച്ച ഇത് പരസ്യ തന്ത്രം മാത്രമാണെന്ന് വിമർശിച്ചിരുന്നു.
അവലംബം
വർഗ്ഗം:ലിംഗനീതി
പ്രകാശ് നാനാലാൽ കോത്താരി
ഒരു ഇന്ത്യൻ മെഡിക്കൽ ഡോക്ടറും കിംഗ് എഡ്വേർഡ് മെമ്മോറിയൽ ഹോസ്പിറ്റലിലെയും മുംബൈയിലെ സേത്ത് ഗോർഡന്ദാസ് സുന്ദർദാസ് മെഡിക്കൽ കോളേജിലെയും ലൈംഗിക വൈദ്യശാസ്ത്ര വിഭാഗം മേധാവിയാണ് പ്രകാശ് നാനാലാൽ കോത്താരി.  മുംബൈ യൂണിവേഴ്സിറ്റിയിൽ നിന്ന് ബിരുദം നേടിയ അദ്ദേഹം  ലൈംഗികതയെക്കുറിച്ചുള്ള നിരവധി പുസ്തകങ്ങളും ലേഖനങ്ങളും കോത്താരിയുടേതായിട്ടുണ്ട്. വേൾഡ് അസോസിയേഷൻ ഓഫ് സെക്സോളജി (WAS) 1989-ൽ അദ്ദേഹത്തെ മാൻ ഓഫ് ദ ഇയർ ആയി തെരഞ്ഞെടുത്തു. നാലാമത്തെ ഉയർന്ന ഇന്ത്യൻ സിവിലിയൻ ബഹുമതിയായ പത്മശ്രീ 2002- ൽ നൽകി ഇന്ത്യ സർക്കാർ അദ്ദെഹത്തെ ആദരിച്ചു.
External links
വർഗ്ഗം:ഇരുപതാം നൂറ്റാണ്ടിലെ ഇന്ത്യൻ മെഡിക്കൽ ഡോക്ടർമാർ വർഗ്ഗം:ജീവിച്ചിരിക്കുന്ന പ്രമുഖർ
തബ്രീസ് സർവ്വകലാശാല
ഉന്നത വിദ്യാഭ്യാസത്തിലും ഗവേഷണത്തിലും മികവിന്റെ കേന്ദ്രം സൃഷ്ടിക്കുകയെന്ന അടിസ്ഥാന ലക്ഷ്യത്തോടെ ഇറാനിലെ കിഴക്കൻ അസർബൈജാൻ പ്രവിശ്യയിലെ തബ്രീസിൽ സ്ഥിതിചെയ്യുന്ന ഒരു പൊതു സർവ്വകലാശാലയാണ് തബ്രീസ് സർവ്വകലാശാല - University of Tabriz (Persian: دانشگاه تبريز‎) ഇറാനിലെ മികച്ച അഞ്ച് ഉന്നത സർവകലാശാലകളിൽ ഒന്നും രാജ്യത്തെ ഏറ്റവും തിരഞ്ഞെടുത്ത പത്ത് സർവകലാശാലകളിൽ ഒന്നുമാണിത്. ടെഹ്‌റാൻ സർവകലാശാലയ്ക്ക് ശേഷം ഇറാനിലെ ഏറ്റവും പഴക്കം ചെന്ന രണ്ടാമത്തെ സർവകലാശാലയാണ് തബ്രീസ് സർവകലാശാല, രാജ്യത്തിന്റെ വടക്കുപടിഞ്ഞാറൻ ഭാഗത്തെ ഏറ്റവും വലിയ അക്കാദമിക് സ്ഥാപനമായ രാജ്യത്തെ രണ്ടാമത്തെ വലിയ കാമ്പസും ഈ സർവ്വകലാശായുടേതാണ്. കോക്കസസ് യൂണിവേഴ്‌സിറ്റി അസോസിയേഷനിൽ അംഗമാണ് ഈ സർവകലാശാല. 22 പ്രധാന വകുപ്പുകളിലായി ബിരുദ പൂർവ്വ, ബിരുദ പ്രോഗ്രാമുകൾ സർവകലാശാല നൽകുന്നുണ്ട്. രാജ്യത്തിന്റെ വിവിധ ഭാഗങ്ങളിൽ നിന്നുള്ള ഏകദേശം 13,000 ബിരുദ പൂർവ്വ വിദ്യാർത്ഥികളും 5000 ബിരുദ വിദ്യാർത്ഥികളും ഇവിടെ പഠനം നടത്തുന്നുണ്ട്. ഇറാൻ ശാസ്ത്ര, ഗവേഷണ, സാങ്കേതിക മന്ത്രാലയമാണ് തബ്രീസ് സർവകലാശാലയ്ക്കുള്ള ധനസഹായം നൽകുന്നത്. ഇറാനിയൻ അപേക്ഷകർക്കായുള്ള സർവകലാശാല പ്രവേശനം ദേശീയ പ്രവേശന പരീക്ഷയിലൂടെയാണ് നടത്തുന്നത്. ഇത് ശാസ്ത്ര, ഗവേഷണ, സാങ്കേതിക മന്ത്രാലയം വർഷം തോറും നടത്തിവരുന്നുണ്ട്. കൂടാതെ ചില പ്രത്യേക ചട്ടങ്ങളിലൂടെ അന്താരാഷ്ട്ര അപേക്ഷകർക്കായും പ്രവേശനം നൽകുന്നുണ്ട്.
ചരിത്രം
ഇറാനിലെ ഏറ്റവും അഭിമാനകരമായ സർവകലാശാലകളിലൊന്നായ തബ്രീസ് സർവ്വകലാശാല 1947ൽ മെഡിസിൻ, അഗ്രികൾച്ചർ, പെഡഗോഗി എന്നീ ഫാക്കൽറ്റികളുമായി യൂണിവേഴ്‌സിറ്റി അസറബഡെഗൻ എന്ന പേരിലാണ് പ്രവർത്തനം ആരംഭിച്ചത്. ഇറാനിലെ ദേശീയ പാർലമെന്റ് നഗരങ്ങളിൽ സർവകലാശാലകൾ സ്ഥാപിക്കുന്നതിനുള്ള നിയമനിർമ്മാണം മൂലമാണ് ഈ സർവ്വകലാശാല സ്ഥാപിച്ചത്. 1979 ലെ ഇസ്ലാമിക വിപ്ലവത്തെത്തുടർന്നാണ് അസറാബഡെഗൻ സർവകലാശാലയെ തബ്രിസ് സർവകലാശാല എന്ന് പുനർനാമകരണം ചെയ്തത്. 1985ൽ ഇസ്ലാമിക് പാർലമെന്റിന്റെ അംഗീകാരത്തെത്തുടർന്ന് ഇറാനിലെ മെഡിക്കൽ സയൻസുമായി ബന്ധപ്പെട്ട എല്ലാ ഫാക്കൽറ്റികളും കേന്ദ്രങ്ങളും വേർപെടുത്തി മെഡിക്കൽ സർവകലാശാലകൾ എന്ന പേരിൽ സ്വതന്ത്രമായി പ്രവർത്തനം ആരംഭിച്ചു. അതിനുശേഷം, തബ്രീസ് മെഡിക്കൽ സയൻസസ് സർവകലാശാലയെ തബ്രീസ് സർവകലാശാലയിൽ നിന്ന് വേർപെടുത്തി ആരോഗ്യമെഡിക്കൽ വിദ്യാഭ്യാസ മന്ത്രാലയത്തിന്റെ മേൽനോട്ടത്തിൽ പ്രവർത്തനങ്ങൾ തുടർന്നു.
അവലംബം
വർഗ്ഗം:സർവ്വകലാശാലകൾ
സീബ്ര സ്രാവ്
തീര കടൽവാസിയായ ഒരു മൽസ്യമാണ് സീബ്ര സ്രാവ്  അഥവാ '''Zebra Shark (Leopard Shark). ''' . ഐ യു സി എൻ പട്ടികപ്രകാരമുള്ള പരിപാലന സ്ഥിതി വംശനാശ സാദ്ധ്യതയുള്ള ജീവികൾ എന്നാണ്.
ശരീര ഘടന
2.5 മീറ്റർ വരെ നീളം വെക്കുന്ന സ്രാവാണ് ഇവ. പ്രായപൂർത്തി ആവുന്നതിനു മുൻപ്പ് കടും തവിട്ടു നിറത്തിൽ ഉള്ള മേൽ ഭാഗവും ഇളം മഞ്ഞ നിറത്തിൽ കിഴ്‌ഭാഗവും കാണുന്നു, ശരീരത്തിൽ മഞ്ഞ നിറത്തിൽ ഉള്ള പുള്ളികളും വരകളും കാണാം. പ്രായപൂർത്തി ആയി ഉദ്ദേശം അമ്പതു മുതൽ തൊണ്ണൂറു സെന്റീ മീറ്റർ നീളം വെക്കുമെന്ന നേരം ഇളം നിറം കൂടുതൽ ഇരുണ്ടു തുടങ്ങും.
ആവാസ വ്യവസ്ഥ
പവിഴ പുറ്റുകളും കടലിലെ മണൽ തിട്ടകളും ആണ് ഇവയുടെ ഇഷ്ട വാസ സ്ഥലം. ഇൻഡോ പസിഫിക് സമുദ്രത്തിലെ പവിഴ പുറ്റുകളിൽ ആണ് ഇവയെ സാധാരണ കാണുന്നത്.
അസം റൈഫിൾസ്
ആസ്സാം റൈഫിൾസ് ഇന്ത്യയിലെ ഏറ്റവും പഴയ അർദ്ധസൈനിക വിഭാഗമാണിത്. 1835-ൽ കച്ചാർ ലെവി എന്ന പേരിൽ അസം റൈഫിൾസ് രൂപീകരിച്ചു. അക്കാലത്ത് ബ്രിട്ടീഷുകാരുടെ വാസസ്ഥലങ്ങളും തേയിലത്തോട്ടങ്ങളും ഗോത്രവർഗക്കാരിൽ നിന്ന് സംരക്ഷിക്കുക എന്നതായിരുന്നു അവരുടെ ചുമതല. രാജ്യത്തെ ഏറ്റവും പഴക്കമുള്ള സായുധ പോലീസ് സേനയാണിത്. 1971-ൽ അതിന്റെ പേര് അസം റൈഫിൾസ് എന്നാക്കി മാറ്റി. ഷില്ലോങ്ങിലാണ് ഇതിന്റെ ആസ്ഥാനം.വടക്കുകിഴക്കൻ മേഖലയുടെ ആഭ്യന്തര സുരക്ഷയുടെയും ഇന്ത്യ-മ്യാൻമർ അതിർത്തിയുടെ സുരക്ഷയുടെയും ഇരട്ട ഉത്തരവാദിത്തമാണ് ആസ്സം റൈഫിൾസിന്. വടക്കുകിഴക്കൻ മേഖലയിലെ ജനങ്ങളെ ദേശീയ മുഖ്യധാരയിലേക്ക് കൊണ്ടുവരുന്നതിൽ അസം റൈഫിൾസിന്റെ പങ്ക് പ്രശംസനീയമാണ്. 'വടക്കുകിഴക്കിന്റെ ദിക്‌പാലകർ' എന്നും 'മലയോര ജനതയുടെ സുഹൃത്ത്' എന്നും ഈ സേനയെ സ്നേഹപൂർവ്വം വിളിക്കുന്നു. ഇന്ത്യൻ സൈന്യത്തിലെ ലെഫ്റ്റനന്റ് ജനറൽ റാങ്കിലുള്ള ഡയറക്ടർ ജനറലാണ് സേനയുടെ തലവൻ. ആസാം റൈഫിൾസിലെ മുതിർന്ന ഉദ്യോഗസ്ഥരെല്ലാം ഇന്ത്യൻ ആർമിയിൽ നിന്നുള്ളവരാണ്.
ഇനി വരുന്നൊരു തലമുറയ്ക്ക്
കേരളത്തിലെ പരിസ്ഥിതി മുന്നേറ്റങ്ങളിൽ സജീവമായി ആലപിക്കപ്പെടുന്ന പരിസ്ഥിതി ഗാനമാണ് ഇനി വരുന്നൊരു തലമുറയ്ക്ക്...... ഇഞ്ചക്കാട് ബാലചന്ദ്രനാണ് ഈ ഗാനം രചിച്ചത്.
പാട്ടിന്റെ ചരിത്രം
1992-ൽ കൊല്ലം, കരുനാഗപ്പള്ളി താലൂക്കിൽ ആലപ്പാട് ഗ്രാമപഞ്ചായത്തിലെ മാലിന്യപ്രശ്നം രൂക്ഷമായപ്പോൾ അഴീക്കൽ മുതൽ പണ്ടാരത്തുരുത്ത് വരെ നടത്തിയ പരിസ്ഥിതി ജലജാഥയ്ക്കായി ഇഞ്ചക്കാട് ബാലചന്ദ്രൻ ഒരു സവിശേഷ സാഹചര്യത്തിൽ ‌അപ്രതീക്ഷിതമായാണ് ഈ ഗാനം രചിക്കാൻ ഇടയായത്.
വരികൾ
ഇനി വരുന്നൊരു തലമുറയ്ക്ക്
ഇവിടെ വാസം സാധ്യമോ
മലിനമായ ജലാശയം
അതി മലിനമായൊരു ഭൂമിയും
തണലുകിട്ടാൻ തപസ്സിലാണി-
ന്നിവിടെയെല്ലാ മലകളും
ദാഹനീരിനു നാവുനീട്ടി
വരണ്ടു പുഴകൾ സർവവും
കാറ്റുപോലും വീർപ്പടക്കി
കാത്തുനിൽക്കും നാളുകൾ
ഇവിടെയെന്നെൻ പിറവിയെന്നായ്
''വിത്തുകൾ തൻ മന്ത്രണം'
സോഷ്യൽ മീഡിയയിലെ പ്രശസ്തി
2014-ൽ സെക്രട്ടേറിയറ്റ് പടിക്കൽ ആദിവാസികൾ നടത്തുന്ന നിൽപ്പു സമരത്തിന് പിന്തുണ പ്രഖ്യാപിച്ച് ഫോർട്ട് കൊച്ചിയിൽ നടന്ന പരിപാടിയിൽ രശ്മി സതീഷ് ആലപിച്ച ഈ ഗാനത്തിന്റെ വീഡിയോ സാമൂഹ്യ മാധ്യമങ്ങളിൽ തരംഗമായിരുന്നു.
അവലംബം
വർഗ്ഗം:പരിസ്ഥിതി ഗാനങ്ങൾ വർഗ്ഗം:മലയാളഗാനങ്ങൾ
പ്രദീപ് കുമാർ ചൗബേ
ലാപ്രോസ്കോപ്പിക്, ബരിയാട്രിക് ശസ്ത്രക്രിയകൾക്ക് പേരുകേട്ട ഇന്ത്യൻ സർജനാണ് പ്രദീപ് കുമാർ ചൗബേ. മാക്സ് ഹെൽത്ത് കെയറിന്റെ നിലവിലുള്ള എക്സിക്യൂട്ടീവ് വൈസ് ചെയർമാൻ, ന്യൂ ഡെൽഹിയിലെ മാക്സ് ഹെൽത്ത് കെയർ ഇൻസ്റ്റിറ്റ്യൂട്ടിന്റെ മിനിമൽ ആക്സസ്, മെറ്റബോളിക് & ബരിയാട്രിക് സർജറി, അലൈഡ് സർജിക്കൽ സ്പെഷ്യാലിറ്റീസ് ചെയർമാൻ ആണ്. ന്യൂഡൽഹിയിലെ സർ ഗംഗാ റാം ഹോസ്പിറ്റലിലെ മിനിമൽ ആക്സസ്, മെറ്റബോളിക്, ബരിയാട്രിക് സർജറി സെന്ററിന്റെ സ്ഥാപകനാണ് അദ്ദേഹം. അദ്ദേഹം രാഷ്ട്രപതി, ദലൈലാമ, ഇന്ത്യൻ സായുധ സേന (എ.എഫ്.എം.എസ്) എന്നിവരുടെ ഓണററി സർജനായി സേവനമനുഷ്ഠിച്ചിട്ടുണ്ട്. 2002 ൽ ഏറ്റവും ഉയർന്ന നാലാമത്തെ സിവിലിയൻ ബഹുമതിയായ പദ്മശ്രീ ഇന്ത്യൻ സർക്കാർ അദ്ദേഹത്തിന് നൽകി
വിദ്യാഭ്യാസവും കരിയറും
യുഎസ്എയിലെ സർജിക്കൽ റിവ്യൂ കോർപ്പറേഷന്റെ ഇന്റർനാഷണൽ സെന്റർ ഓഫ് എക്സലൻസ് ഫോർ ബരിയാട്രിക് സർജറി പ്രോഗ്രാമിലെ സ്ഥാപക ഡിസൈനിയാണ് ചൗബേ. അമേരിക്കൻ സൊസൈറ്റി ഓഫ് മെറ്റബോളിക് ആൻഡ് ബരിയാട്രിക് സർജറി, ഇന്റർനാഷണൽ മെഡിക്കൽ സയൻസ് അക്കാദമി (ഐ എം എസ് എ), ഇന്റർനാഷണൽ കോൺഗ്രസ് ഓഫ് സർജൻസ് (ഐ സി എസ്), അസോസിയേഷൻ ഓഫ് സർജൻസ് ഓഫ് ഇന്ത്യ (എ എസ് ഐ) എന്നിവയുടെ ഓണററി ഫെലോ ആണ് അദ്ദേഹം. ജാപ്പനീസ് സൊസൈറ്റി ഓഫ് എൻ‌ഡോസ്കോപ്പിക് സർജൻസ്, ജർമ്മൻ ഹെർ‌ണിയ സൊസൈറ്റി, ഇന്തോനേഷ്യൻ ഹെർ‌ണിയ സൊസൈറ്റി, ഗൾഫ് കോപ്പറേഷൻ കൗൺസിൽ ഹെർ‌ണിയ സൊസൈറ്റി (ദുബായിലെ ഏഷ്യാ പസഫിക് ഹെർ‌ണിയ സൊസൈറ്റിയുടെ നാഷണൽ ചാപ്റ്റർ) എന്നിവയുടെ ഓണററി അംഗം കൂടിയാണ് അദ്ദേഹം. 1997-ൽ ഗിന്നസ് ബുക്ക് ഓഫ് വേൾഡ് റെക്കോർഡിലും ഒരു ശസ്ത്രക്രിയാ വിദഗ്ധൻ നടത്തിയ 80,000-ത്തിലധികം പ്രധാന മിനിമം ആക്സസ് സർജറികൾക്കും (1992-2018) ലിംക ബുക്ക് ഓഫ് റെക്കോർഡിലും അദ്ദേഹത്തെ ഉൾപ്പെടുത്തി. 1995 ൽ ഏഷ്യൻ ഉപഭൂഖണ്ഡത്തിൽ ആദ്യത്തെ സമർപ്പിത മിനിമൽ ആക്സസ് സർജറി (മാസ്) സ്ഥാപിച്ചതിന് ഡോ. ചൗബേയ്ക്ക് ലിംക ബുക്ക് ഓഫ് റെക്കോർഡ് ഉണ്ട് 2002 ൽ ഇന്ത്യാ സർക്കാർ അദ്ദേഹത്തിന് പത്മശ്രീ ബഹുമതി നൽകി.
മുഴുവൻ ഏഷ്യ-പസഫിക് മേഖലയിലും MAFT (മിനിമലി ഇൻ‌വേസിവ് ഫിസ്റ്റുല ട്രീറ്റ്മെന്റ്) എന്ന സാങ്കേതികവിദ്യ ആദ്യമായി അവതരിപ്പിച്ചത് ചൗബേയാണ്. ഒരു ഫിസ്റ്റുലാസ്കോപ്പിലൂടെ ആനൽ ഫിസ്റ്റുലകളുടെ ശസ്ത്രക്രിയാ ചികിത്സയ്ക്കായി ഈ സാങ്കേതികവിദ്യ നടത്തുന്നു. ഈ ആശയം വളരെ ചെറിയ വീണ്ടെടുക്കൽ കാലഘട്ടമുള്ളതിനാൽ ഡ്രസ്സിംഗുകൾ ആവശ്യമില്ലാത്തതിനാൽ നിയന്ത്രണം നഷ്ടപ്പെടാനുള്ള സാധ്യതകളില്ലാത്തതിനാൽ (മലവിസർജ്ജനം അജിതേന്ദ്രിയത്വം) ഗുദ ഫിസ്റ്റുലകൾക്കുള്ള ഒരു സുപ്രധാന ശസ്ത്രക്രിയാ ചികിത്സയായിരുന്നു.
2018 ജൂലൈയിൽ 237 കിലോഗ്രാം ഭാരം വരുന്ന ലോകത്തിലെ ഏറ്റവും ഭാരം കൂടിയ കൗമാരക്കാരനാണെന്ന് വിശ്വസിക്കപ്പെടുന്ന 14 വയസ്സുള്ള മിഹിർ ജെയിനിൽ അദ്ദേഹം ശസ്ത്രക്രിയ നടത്തി. 2018 ഡിസംബറോടെ മിഹിറിന്റെ ഭാരം 100 കിലോഗ്രാം കുറയുകയും ഇപ്പോൾ 137 കിലോഗ്രാം ആയി നിൽക്കുകയും ചെയ്യുന്നു
പുറത്തേക്കുള്ള കണ്ണികൾ
വർഗ്ഗം:ഇരുപതാം നൂറ്റാണ്ടിലെ ഇന്ത്യൻ മെഡിക്കൽ ഡോക്ടർമാർ വർഗ്ഗം:ജീവിച്ചിരിക്കുന്ന പ്രമുഖർ വർഗ്ഗം:ബാരിയാട്രിക്സ് വർഗ്ഗം:ഇന്ത്യൻ ശസ്ത്രക്രിയാവിദഗ്ദ്ധർ
നികിടക്കൊടി
ഉയരമുള്ള മരങ്ങളുടെ മുകളിൽ പോലും കയറിപ്പോവുന്ന ഒരു വലിയ വള്ളിച്ചെടിയാണ് നികിടക്കൊടി.. കേരളത്തിൽ മിക്കയിടത്തും കാണാറുണ്ട്. ഇലയും വേരും ചതച്ചാൽ രൂക്ഷഗന്ധം ഉണ്ടാവാറുണ്ട്. അട്ടപ്പാടിയിലെ ആദിവാസിവിഭാഗക്കാർ ജലദോഷത്തിനെതിരെ വേര് ചതച്ച് ശ്വസിക്കാറുണ്ട്. ആന്റിബയോട്ടിക്ക് ശക്തിയുള്ള ഒരു സസ്യമാണിത്.
മറ്റു പേരുകൾ
പൂക്കുരുമ്പ
പുറത്തേക്കുള്ള കണ്ണികൾ
വർഗ്ഗം:ഔഷധസസ്യങ്ങൾ വർഗ്ഗം:വള്ളിച്ചെടികൾ വർഗ്ഗം:പുഷ്പിക്കുന്ന സസ്യങ്ങൾ വർഗ്ഗം:റാണുൺകുലേസീ
ബ്രദേഴ്‌സ് കീപ്പർ
2014-ൽ പുറത്തിറങ്ങിയ നൈജീരിയൻ ത്രില്ലർ നാടക ചിത്രമാണ് ബ്രദേഴ്‌സ് കീപ്പർ. ഇകെചുക്വു ഒനേക സംവിധാനം ചെയ്തു, അതിൽ മജിദ് മിഷേൽ, ഒമോനി ഒബോലി, ബെവർലി നയാ, ബാർബറ സോക്കി എന്നിവർ അഭിനയിച്ചു.
അവലംബം
വർഗ്ഗം:2014-ൽ പുറത്തിറങ്ങിയ ചലച്ചിത്രങ്ങൾ
ഷാഹു ഒന്നാമൻ
ഛത്രപതി ഷാഹു മഹാരാജ് (ജീവതകാലം: 1682-1749 CE) അദ്ദേഹത്തിന്റെ മുത്തച്ഛനായ ഛത്രപതി ശിവാജി സൃഷ്ടിച്ച മറാഠ സാമ്രാജ്യത്തിലെ അഞ്ചാമത്തെ ഛത്രപതിയായിരുന്നു. ശിവാജിയുടെ മൂത്ത പുത്രനും അദ്ദേഹത്തിൻറെ പിൻഗാമിയുമായിരുന്ന സാംബാജിയുടെ പുത്രനായിരുന്നു അദ്ദേഹം. 1689 ൽ കുട്ടിയായിരുന്ന ഷാഹുവിനെ ഒരു മുഗൾ സർദാറായിരുന്ന സുൽഫിക്കർ ഖാൻ നുസ്രത് ജങ് മാതാവിനോടൊപ്പം തടവുകാരാക്കിയിരുന്നു. 1707-ൽ ഔറംഗസേബിന്റെ മരണത്തിനു ശേഷം, സൗഹൃദത്തിലുള്ള ഒരു മറാത്ത നേതാവ് തങ്ങളുടെ സഖ്യകക്ഷിയാകുമെന്നു ചിന്തിച്ച പ്രമുഖ മുഗൾ രാജസഭാംഗങ്ങൾ അമ്പതുപേരുടെ സൈന്യ ശക്തിയോടെ ഷാഹുവിനെ മോചിപ്പിച്ചു. 1708 ൽ മറാത്ത സിംഹാസനം നേടിയെടുക്കുവാനുള്ള ശ്രമത്തിൽ തന്റെ അമ്മായിയായിരുന്ന താരാബായിയുമായി ഒരു ചെറിയ യുദ്ധത്തിൽ അദ്ദേഹം ഏർപ്പെട്ടിരുന്നു.
ഇഞ്ചക്കാട് ബാലചന്ദ്രൻ
മലയാളചലച്ചിത്രഗാന രചയിതാവും കവിയുമാണ് ഇഞ്ചക്കാട് ബാലചന്ദ്രൻ എന്ന പേരിലെഴുതുന്ന '''പി.കെ. ബാലചന്ദ്രൻ'''.
ജീവിതരേഖ
ഇക്കണോമിക്സ് ആൻഡ് സ്റ്റാറ്റിസ്റ്റിക്സ് വകുപ്പിൽ താലൂക്ക് ഓഫിസറായി വിരമിച്ചു. നിരവധി കാസെറ്റുകളും ഭക്തിഗാനങ്ങളും രചിച്ചിട്ടുണ്ട്. അശ്വാരൂഢൻ എന്ന ചിത്രത്തിലെ അഴകാലിലെ മഞ്ഞച്ചരടിലെ പൂത്താലി.. എന്ന ഗാനം പ്രശസ്തമാണ്.
അവലംബം
വർഗ്ഗം:മലയാളചലച്ചിത്രഗാനരചയിതാക്കൾ വർഗ്ഗം:മലയാളകവികൾ വർഗ്ഗം:ജീവിച്ചിരിക്കുന്ന പ്രമുഖർ വർഗ്ഗം:കൊല്ലം ജില്ലയിൽ ജനിച്ചവർ
സ്ട്രൈക്‌നസ് ഇലക്ട്രി
ലക്ഷക്കണക്കിന് വർഷങ്ങൾക്ക് മുമ്പ് വംശമറ്റുപോയ ഒരു സസ്യമാണ് സ്ട്രൈക്‌നസ് ഇലക്ട്രി.. കാഞ്ഞിരത്തിന്റെ ജനുസിൽപ്പെട്ട ഈ സസ്യവും മാരകവിഷമായ സ്‌ട്രൈക്ക്‌നൈൻ (strychnine) ഉൽപ്പാദിപ്പിക്കുന്നതാണ്. ഓറിഗൺ സ്റ്റേറ്റ് യൂണിവേഴ്സിറ്റിയിലെ ശാസ്ത്രജ്ഞർ 1986 -ൽ ശേഖരിച്ച 500 -ഓളം ഫോസിലുകളിൽ പഠനം നടത്തുമ്പോഴാണ് ആംബറിനുള്ളിൽ കുടുങ്ങിക്കിടക്കുന്ന ഈ പൂവിനെയും കണ്ടത്. മൂന്നുകോടി വർഷങ്ങൾക്കു മുൻപ് ആംബറിനുള്ളിൽ കുടുങ്ങിയ ഈ പൂവ് ഡൊമിനിക്കൻ റിപ്പബ്ലിക്കിലെ ഒരു ആംബർ ഖനിയിൽ നിന്നാണ് കണ്ടെത്തിയത്.
പുറത്തേക്കുള്ള കണ്ണികൾ
വർഗ്ഗം:വംശനാശം നേരിട്ട സസ്യങ്ങൾ വർഗ്ഗം:ലൊഗാനിയേസീ
കാനൻ ദേവി
ഇന്ത്യൻ ചലച്ചിത്രനടിയും ഗായികയുമായിരുന്നു ബംഗാളിലെ ഹൗറയിൽ ജനിച്ച കാനൻ ദേവി (Kanan Devi) (22 എപ്രിൽ  1916 – 17 ജൂലായ്  1992). ബംഗാളി സിനിമയിലെ ആദ്യതാരങ്ങളിലൊരാളായി കാനൻ ദേവി വിശേഷിപ്പിയ്ക്കപ്പെടുന്നുണ്ട്. കുടുംബത്തിന്റെ ഒരു അഭ്യുദയകാംക്ഷിയായ തുളസി ബാനർജിയാണ് ജ്യോതി സ്റ്റുഡിയോ അധികാരികൾക്ക് കാനനെ പരിചയപ്പെടുത്തുന്നത്. കേവലം പത്തു വയസ്സ് പ്രായമുള്ളപ്പോൾ "ജയ്ദേവ്"(1926)എന്ന ചിത്രത്തിൽ .ഒരു ചെറിയ വേഷത്തിൽ അവർ അഭിനയിച്ചു."ശങ്കരാചാര്യ" (1927)എന്ന ചിത്രത്തിലും  തുടർന്ന് അവർ അഭിനയിച്ചു. കാനൻ ബാല എന്നായിരുന്നു അക്കാലത്ത് അറിയപ്പെട്ടിരുന്നത്. കെ.എൽ.സൈഗാൾ,പങ്കജ് മല്ലിക്,പ്രമതേശ് ബറുവ,പഹാരി സന്യാൽ,ഛബി ബിശ്വാസ്,അശോക് കുമാർ എന്നിവരോടൊപ്പം സിനിമാരംഗത്ത് കാനൻ സഹകരിച്ചിട്ടുണ്ട്. ഒട്ടേറെ ചിത്രങ്ങളുടെ നിർമ്മാതാവായും കാനൻ തന്റെ സംഭാവനകൾ സിനിമാലോകത്തിനു നൽകിയിട്ടുണ്ട്.
പിന്നണിഗായിക
... aka The Crooked Writing ... aka Radha Krishna Prem ... aka The Story of Lord Krishna ... aka Shesh Uttar (India: Bengali title) ... aka The Last Reply ... aka Acquaintance ... aka Marriage
... aka The Snake-Charmer (India: English title) ... aka The Snake-Charmer (India: English title) ... aka Freedom ... aka The Liberation of the Soul ... aka The Poison Tree ... aka Krishna and Sudama ... aka Merchant of Arabia (India: English title) ... aka Doings of Lord Vishnu
പുറം കണ്ണികൾ
വർഗ്ഗം:ബംഗാളിചലച്ചിത്ര അഭിനേതാക്കൾ വർഗ്ഗം:ദാദാസാഹിബ് ഫാൽക്കെ പുരസ്കാരജേതാക്കൾ വർഗ്ഗം:1916-ൽ ജനിച്ചവർ വർഗ്ഗം:1992-ൽ മരിച്ചവർ
കെ.സി. വാമദേവൻ
കേരളത്തിലെ ഒരു രാഷ്ട്രീയ പ്രവർത്തകനും മുൻ നിയമസഭാംഗവുമായിരുന്നു '''കെ.സി. വാമദേവൻ''' (ജീവിതകാലം:14 ഓഗസ്റ്റ് 1926 - 20 ജനുവരി 2006). തിരുവനന്തപുരം -2 നിയമസഭാമണ്ഡലത്തിൽ നിന്നും മൂന്നാം കേരള നിയമസഭയിലേക്കും ആര്യനാട് നിന്ന് അഞ്ചാം കേരളനിയമസഭയിലേക്കും ആർ.എസ്.പി. പ്രതിനിധിയായി കേരളാ നിയമസഭയിലംഗമായി. കെ. ചന്ദ്രശേഖരപ്പണിക്കരുടെയും കെ. കമലാക്ഷിയമ്മയുടേയും മകനായി 1926 ഓഗസ്റ്റ് 14ന് ജനിച്ചു, കെ. കൃഷ്ണമ്മയാണ് ഭാര്യ ഇദ്ദേഹത്തിന് ഒരു മകനും ഒരു മകളുമാണുണ്ടായിരുന്നത്.
രാഷ്ട്രീയ ജീവിതം
ദേശീയ പ്രസ്ഥാനത്തിലൂടെ രാഷ്ട്രീയത്തിൽ എത്തിയ വാമദേവൻ ആർ.എസ്.പി.യുടെ ആദ്യകാല നേതാക്കളിൽ ഒരാളായിരുന്നു. ആർ.എസ്.പി. സംസ്ഥാനക്കമിറ്റിയംഗം, ദേശീയകൗൺസിലംഗം, യു.ടി.യു.സി. സംസ്ഥാന വൈസ് പ്രസിഡന്റ് എന്നീ നിലകളിൽ പ്രവർത്തിച്ചിരുന്നു. ആർ.എസ്.പി. പിളർന്നപ്പോൾ ആർ.എസ്.പി. (ബി)യിലേക്ക് ഇദ്ദേഹവും മാറിയിരുന്നു. 1954 മുതൽ പതിനാറ് വർഷം തിരുവനന്തപുരം കോർപ്പറേഷൻ കൗൺസിലറായിരുന്ന ഇദ്ദേഹം 1964-ൽ ഡെപ്യൂട്ടി മേയറായും 1968-70 കാലഘട്ടങ്ങളിൽ മേയറായും പ്രവർത്തിച്ചിരുന്നു. 1969-ൽ അഖിലേന്ത്യാ മേയേഴ്സ് എക്സിക്യൂട്ടീവ് കൗൺസിലംഗമായും തിരഞ്ഞെടുക്കപ്പെട്ടിട്ടുണ്ട്. 1969-70 കാലഘട്ടത്തിൽ നിയമസഭയുടെ എസ്റ്റിമേറ്റ് കമ്മിറ്റി ചെയർമാനുമായിരുന്നു. സമരസ്മരണകൾ, ശ്രീകോവിലിൽ നിന്നും കൽത്തുറങ്കിലേക്ക്, ചുമട്ട് തൊഴിലാളി പ്രസ്ഥാനം അന്നും ഇന്നും മുതലായ കൃതികളും ഇദ്ദേഹം രചിച്ചിട്ടുണ്ട്.
അവലംബം
വർഗ്ഗം:1926-ൽ ജനിച്ചവർ വർഗ്ഗം:ഓഗസ്റ്റ് 14-ന് ജനിച്ചവർ വർഗ്ഗം:2006-ൽ മരിച്ചവർ വർഗ്ഗം:ജനുവരി 20-ന് മരിച്ചവർ വർഗ്ഗം:കേരളത്തിലെ ആർ.എസ്.പി. പ്രവർത്തകർ വർഗ്ഗം:മൂന്നാം കേരള നിയമസഭാംഗങ്ങൾ വർഗ്ഗം:അഞ്ചാം കേരള നിയമസഭാംഗങ്ങൾ വർഗ്ഗം:തിരുവനന്തപുരത്തിന്റെ മേയർമാർ
സി.കെ. ഹരിശ്ചന്ദ്രൻ നായർ
കേരളത്തിലെ ഒരു രാഷ്ട്രീയ പ്രവർത്തകനും മുൻ നിയമസഭാംഗവുമായിരുന്നു '''സി.കെ. ഹരിശ്ചന്ദ്രൻ നായർ''' (ജീവിതകാലം: ജൂൺ 1926 - 24 മേയ് 1962). വള്ളിക്കോട് ഞാഴപ്പള്ളിൽ ആർ. ഗോവിന്ദൻ നായരും ചിറ്റൂർ വീട്ടിൽ ലക്ഷ്മിയമ്മയുമാണ് മാതാപിതാക്കൾ. പത്തനംതിട്ട നിയമസഭാമണ്ഡലത്തിൽ നിന്നും രണ്ടാം കേരളനിയമസഭയിലേക്ക് പി.എസ്.പി.യുടെ പ്രതിനിധിയായി ഇദ്ദേഹം തിരഞ്ഞെടുക്കപ്പെട്ടിട്ടുണ്ട്. 1926 ജൂണിൽ ജനിച്ചു, അഞ്ച് കുട്ടികളുണ്ട്. 1959-ൽ അഭിഭാഷകനായി എൻറോൾ ചെയ്തു പത്തനംതിട്ടയിൽ പ്രാക്ടീസ് ആരംഭിച്ചു. നായർ സർവീസ് സൊസൈറ്റിയുടെ ഡയറക്ടർ ബോർഡംഗമായിരുന്നു. നിയമസഭാസാമാജികനായിരിക്കെ 1962 മേയ് 24ന് അന്തരിച്ചു. കോന്നിയിലെ ചിറ്റൂർ കുടംബത്തിലെ ഇദ്ദേഹത്തിന്റെ സഹോദരന്മാരും രാഷ്ട്രീയത്തിൽ സജീവമായിരുന്നു. 1952ൽ തിരു-കൊച്ചി നിയമസഭയിലേക്ക് നട‌ന്ന തിരഞ്ഞെടുപ്പിൽ വള്ളിക്കോട് മണ്ഡലത്തിൽ നിന്ന് ചിറ്റൂർ രാജഗോപാലൻ നായർ മത്സരിക്കാൻ നാമനിർദേശ പത്രിക നൽകി പ്രചാരണം തുടങ്ങിയിരുന്നെങ്കിലും എതിർ സ്ഥാനാർഥിയായിരുന്ന മന്നത്ത് പദ്മനാഭന്റെ അഭിപ്രായം മാനിച്ച് പത്രിക പിൻവലിച്ചു. ഇദ്ദേഹത്തിന്റെ ജ്യേഷ്ഠസഹോദരനായ ചിറ്റൂർ ശശാങ്കൻ നായർ 1987-ൽ കോന്നിയിൽ നിന്നും എൻ.ഡി.പി. സ്ഥാനാർഥിയായി വിജയിച്ചിട്ടുണ്ട്. ഇദ്ദേഹത്തിന്റെ മറ്റൊരു സഹോദരനായിരുന്ന സി.പി. രാമചന്ദ്രൻ നായർ 1991-ൽ കോന്നിയിൽ നിന്നും മത്സരിച്ചെങ്കിലും സി.പി.എമ്മിലെ എ. പത്മകുമാറിനോട് പരാജയപ്പെട്ടു.
അവലംബം
വർഗ്ഗം:1926-ൽ ജനിച്ചവർ വർഗ്ഗം:ജനിച്ച ദിവസം അറിയാത്ത ജീവചരിത്രലേഖനങ്ങൾ വർഗ്ഗം:മേയ് 24-ന് മരിച്ചവർ വർഗ്ഗം:1962-ൽ മരിച്ചവർ വർഗ്ഗം:കേരളത്തിലെ പ്രജാ സോഷ്യലിസ്റ്റ് പാർട്ടി പ്രവർത്തകർ വർഗ്ഗം:രണ്ടാം കേരള നിയമസഭാംഗങ്ങൾ വർഗ്ഗം:നിയമസഭാംഗമായിരിക്കെ മരണപ്പെട്ടവർ
ജല ആവാസവ്യവസ്ഥ
വലത്ത്‌|ലഘുചിത്രം|307x307ബിന്ദു| ഒരു ജല ആവാസവ്യവസ്ഥയുടെ ഭാഗമായ ഒരു [[അഴിമുഖം]] ഒരു ജലാശയത്തിലെ ആവാസവ്യവസ്ഥയാണ് ജല ആവാസവ്യവസ്ഥ അല്ലെങ്കിൽ അക്വാട്ടിക് എക്കോസിസ്റ്റം എന്ന് അറിയപ്പെടുന്നത്. പരസ്പരവും അവയുടെ പരിസ്ഥിതിയെയും ആശ്രയിക്കുന്ന ജീവികളുടെ കമ്മ്യൂണിറ്റികൾ ജല ആവാസവ്യവസ്ഥയിൽ ജീവിക്കുന്നു. സമുദ്ര ആവാസവ്യവസ്ഥയും ശുദ്ധജല ആവാസവ്യവസ്ഥയുമാണ് ജല ആവാസവ്യവസ്ഥയുടെ രണ്ട് പ്രധാന തരങ്ങൾ.
സമുദ്ര ആവാസവ്യവസ്ഥ
എല്ലാ ആവാസവ്യവസ്ഥകളിലും ഏറ്റവും വലുത് സമുദ്ര ആവാസവ്യവസ്ഥയാണ്, ഇത് ഭൂമിയുടെ ഉപരിതലത്തിന്റെ ഏകദേശം 71% ഉൾക്കൊള്ളുന്നു, കൂടാതെ ഭൂമിയിലെ 97% ജലവും അടങ്ങിയിരിക്കുന്നു. ലോകത്തെ മൊത്തം പ്രാഥമിക ഉൽപാദനത്തിന്റെ 32% സൃഷ്ടിക്കുന്നത് സമുദ്ര ആവാസവ്യവസ്ഥയാണ്. ശുദ്ധജല ആവാസവ്യവസ്ഥയിൽ നിന്ന് അവയെ വേർതിരിക്കുന്നത് വെള്ളത്തിൽ അലിഞ്ഞുചേർന്ന സംയുക്തങ്ങൾ, പ്രത്യേകിച്ച് ലവണങ്ങൾ ആണ്. സമുദ്രജലത്തിലെ അലിഞ്ഞുചേർന്ന വസ്തുക്കളുടെ ഏകദേശം 85% സോഡിയം, ക്ലോറിൻ എന്നിവയാണ്. വിവിധ സമുദ്ര പരിസ്ഥിതി വ്യവസ്ഥകളിൽ ലവണാംശത്തിന്റെ അളവ് വ്യത്യാസപ്പെടുന്നു. വലത്ത്‌|ലഘുചിത്രം|300x300ബിന്ദു| സമുദ്ര ആവാസ വ്യവസ്ഥകളുടെ വർഗ്ഗീകരണം. ജലത്തിന്റെ ആഴവും കടൽത്തീര സവിശേഷതകളും അനുസരിച്ച് സമുദ്ര ആവാസ വ്യവസ്ഥകളെ പല മേഖലകളായി തിരിക്കാം. തിമിംഗലങ്ങൾ, സ്രാവുകൾ, ട്യൂണ തുടങ്ങിയ മൃഗങ്ങൾ വസിക്കുന്ന സമുദ്രത്തിന്റെ വിശാലമായ തുറന്ന ഭാഗമാണ് ഓഷ്യാനിക് സോൺ. ധാരാളം അകശേരുക്കൾ താമസിക്കുന്ന വെള്ളത്തിന് താഴെയുള്ള ഭാഗമാണ് ബെന്തിക് സോൺ. ഉയർന്നതും താഴ്ന്നതുമായ വേലിയേറ്റങ്ങൾക്കിടയിലുള്ള പ്രദേശമാണ് ഇന്റർടൈഡൽ സോൺ; ഈ കണക്കിൽ ഇതിനെ ലിറ്റോറൽ സോൺ എന്ന് വിളിക്കുന്നു. അഴിമുഖം, ഉപ്പ് ചതുപ്പുകൾ, പവിഴപ്പുറ്റുകൾ, തടാകങ്ങൾ, കണ്ടൽ ചതുപ്പുകൾ എന്നിവ ഉൾപ്പെടുന്ന തീരത്തിനടുത്തുള്ള (നെറിറ്റിക്) മേഖലകളിൽ ഉൾപ്പെടാം. ആഴത്തിലുള്ള വെള്ളത്തിൽ, കീമോസിന്തറ്റിക് സൾഫർ ബാക്ടീരിയകൾ ഭക്ഷ്യ വെബിന്റെ അടിത്തറയായി മാറുന്നിടത്ത് ജലതാപ വിള്ളലുകൾ ഉണ്ടാകാം.
സമുദ്ര ആവാസവ്യവസ്ഥയെ സംബന്ധിച്ച പാരിസ്ഥിതിക പ്രശ്‌നങ്ങളിൽ സമുദ്ര വിഭവങ്ങളുടെ അനിയന്ത്രിത ചൂഷണം (ഉദാഹരണത്തിന് ചില ജീവിവർഗ്ഗങ്ങളുടെ അമിത മത്സ്യബന്ധനം), സമുദ്ര മലിനീകരണം, കാലാവസ്ഥാ വ്യതിയാനം, തീരപ്രദേശങ്ങളിലെ നിർമ്മാണങ്ങൾ എന്നിവ ഉൾപ്പെടുന്നു.
ശുദ്ധജല ആവാസവ്യവസ്ഥ
ഇടത്ത്‌|ലഘുചിത്രം|640x640ബിന്ദു| ശുദ്ധജല ആവാസവ്യവസ്ഥ. ശുദ്ധജല ആവാസവ്യവസ്ഥ ഭൂമിയുടെ ഉപരിതലത്തിന്റെ 0.78% ഉൾക്കൊള്ളുന്നു, കൂടാതെ ഭൂമിയിലെ മൊത്തം വെള്ളത്തിന്റെ 0.009% ഇതിലാണ്. പ്രാഥമിക ഉൽപാദനത്തിന്റെ 3% ഉത്പാദിപ്പിക്കുന്നത് ഈ ആവാസവ്യവസ്ഥയാണ്. ലോകത്തിലെ അറിയപ്പെടുന്ന മത്സ്യ ഇനങ്ങളിൽ 41% ശുദ്ധജല ആവാസവ്യവസ്ഥയിൽ അടങ്ങിയിരിക്കുന്നു.
മൂന്ന് അടിസ്ഥാന തരം ശുദ്ധജല ആവാസ വ്യവസ്ഥകളുണ്ട്:
ലെന്റിക്
ലഘുചിത്രം|400x400ബിന്ദു| The three primary zones of a lake ലഘുചിത്രം|526x526ബിന്ദു|Example of an aquatic food web തടാക ആവാസ വ്യവസ്ഥകളെ സോണുകളായി തിരിക്കാം. ഒരു പൊതു സംവിധാനം തടാകങ്ങളെ മൂന്ന് സോണുകളായി വിഭജിക്കുന്നു (ചിത്രം കാണുക). ആദ്യത്തെ ലിറ്ററൽ സോൺ തീരത്തിനടുത്തുള്ള ആഴമില്ലാത്ത മേഖലയാണ്. ഇവിടെയാണ് വേരൂന്നിയ തണ്ണീർത്തട സസ്യങ്ങൾ ഉണ്ടാകുന്നത്. ഓഫ്‌ഷോറിനെ, ഒരു ഓപ്പൺ വാട്ടർ സോൺ, ഡീപ് വാട്ടർ സോൺ എന്നിങ്ങനെ രണ്ട് സോണുകളായി തിരിച്ചിരിക്കുന്നു. ഓപ്പൺ വാട്ടർ സോണിൽ (അല്ലെങ്കിൽ ഫോട്ടോ സോൺ) സൂര്യപ്രകാശം ഫോട്ടോസിന്തറ്റിക് ആൽഗകളെയും അവയെ പോഷിപ്പിക്കുന്ന ഇനങ്ങളെയും പിന്തുണയ്ക്കുന്നു. ആഴത്തിലുള്ള ജലമേഖലയിൽ, സൂര്യപ്രകാശം ലഭ്യമല്ല. ചില സിസ്റ്റങ്ങൾ ഓഫ് ഷോർ ഏരിയകളെ പെലാജിക് സോൺ എന്നും ഫോട്ടോ സോണിനെ ലിംനെറ്റിക് സോൺ എന്നും അഫോട്ടിക് സോണിനെ പ്രോഫണ്ടൽ സോൺ എന്നും വിളിക്കുന്നു. തടാകത്തിന്റെ മൊത്തത്തിലുള്ള ഉൽ‌പ്പാദനം ലിറ്ററൽ സോണിൽ വളരുന്ന സസ്യങ്ങളിൽ നിന്നുള്ള ഉൽപാദനത്തിന്റെ ഒപ്പം തുറന്ന വെള്ളത്തിൽ വളരുന്ന പ്ലാങ്ക്ടണിൽ നിന്നുള്ള ഉൽ‌പാദനവും ചേർന്നതാണ്.
തണ്ണീർത്തടങ്ങൾ ലെന്റിക് സിസ്റ്റത്തിന്റെ ഭാഗമാകാം. തണ്ണീർത്തടത്തിന്റെയും ലിറ്ററൽ മേഖലയുടെയും വീതി തീരത്തിന്റെ ചരിവിനേയും ജലനിരപ്പിലെ സ്വാഭാവിക മാറ്റത്തിന്റെ അളവിനേയും ആശ്രയിച്ചിരിക്കുന്നു. കരയിലെ കാറ്റ് വീഴ്ചകളിൽ നിന്നോ വെള്ളപ്പൊക്ക സമയത്ത് സൈറ്റിലേക്ക് കൊണ്ടുപോകുന്ന ലോഗുകളിൽ നിന്നോ പലപ്പോഴും ചത്ത മരങ്ങൾ ഈ മേഖലയിൽ അടിഞ്ഞു കൂടുന്നു. ഈ മരംകൊണ്ടുള്ള അവശിഷ്ടങ്ങൾ മത്സ്യത്തിനും കൂടുണ്ടാക്കുന്ന പക്ഷികൾക്കും പ്രധാന ആവാസ വ്യവസ്ഥ നൽകുന്നു, അതുപോലെ തന്നെ തീരപ്രദേശങ്ങളെ മണ്ണൊലിപ്പിൽ നിന്ന് സംരക്ഷിക്കുന്നു.
തടാകങ്ങളുടെ രണ്ട് പ്രധാന ഉപവിഭാഗങ്ങൾ കുളങ്ങളും ജലസംഭരണികളുമാണ്. കാലങ്ങൾ കൊണ്ട്, തടാകങ്ങൾ പോഷകങ്ങളാൽ സമ്പുഷ്ടമാവുകയും ജൈവ അവശിഷ്ടങ്ങൾ കൊണ്ട് സാവധാനം നിറയുകയും ചെയ്യും. മനുഷ്യർ‌ നീരൊഴുക്ക് ഉപയോഗിക്കുമ്പോൾ‌, തടാകത്തിൽ‌ പ്രവേശിക്കുന്ന അവശിഷ്ടങ്ങളുടെ അളവ് ഈ പ്രക്രിയയെ ത്വരിതപ്പെടുത്തും. ഒരു തടാകത്തിൽ അവശിഷ്ടങ്ങളും പോഷകങ്ങളും ചേരുന്നത് യൂട്രോഫിക്കേഷൻ എന്നറിയപ്പെടുന്നു.
കുളങ്ങൾ
ആഴമില്ലാത്തതും നിശ്ചലവുമായ വെള്ളം, ചതുപ്പ്, ജലസസ്യങ്ങൾ എന്നിവയുള്ള ചെറിയ ശുദ്ധജല സ്രോതസുുകളാണ് കുളങ്ങൾ. സസ്യങ്ങളുടെ മേഖല, തുറസ്സായ ജലം, അടിഭാഗത്തെ ചെളി, സർഫസ് ഫിലിം എന്നിങ്ങനെ അവയെ നാല് മേഖലകളായി തിരിക്കാം. കുളങ്ങളുടെ വലുപ്പവും ആഴവും പലപ്പോഴും വർഷത്തിനിടയ്ക്ക് വളരെ വ്യത്യാസപ്പെടുന്നു. ഫ്രീ-ഫ്ലോട്ടിംഗ് ആൽഗകളെയും ജല സസ്യങ്ങളെയും അടിസ്ഥാനമാക്കിയുള്ളതാണ് ഫുഡ് വെബ്. ആൽഗകൾ, ഒച്ചുകൾ, മത്സ്യം, വണ്ടുകൾ, വാട്ടർ ബഗ്ഗുകൾ, തവളകൾ, ആമകൾ, ഒട്ടറുകൾ, മസ്‌ക്രാറ്റുകൾ എന്നിവയുൾപ്പെടെ ജലജീവികളുടെ ഒരു നിര കുളങ്ങളിൽ സാധാരണയായി ഉണ്ട്. ഉഭയജീവ ലാർവകളെ തിന്നുന്നത് പ്രധാനമായും മത്സ്യം ആയതിനാൽ, ഓരോ വർഷവും വരണ്ടുപോയി മത്സ്യങ്ങൾ ചാകുന്നത്, ഉഭയജീവ പ്രജനനത്തിന് പ്രധാന റെഫ്യൂജിയ നൽകുന്നു. ഓരോ വർഷവും പൂർണ്ണമായും വരണ്ടുപോകുന്ന കുളങ്ങളെ വെർണൽ പൂളുകൾ എന്ന് വിളിക്കാറുണ്ട്. അലിഗേറ്റർ ഹോളുകളും ബീവർ പോണ്ടുകളും ഉൾപ്പെടെ മൃഗങ്ങളുടെ പ്രവർത്തനത്താലാണ് ചില കുളങ്ങൾ ഉണ്ടാകുന്നത്.
ലോട്ടിക്
തോട്, നദി, നീരുറവ, അരുവി, ചാൽ അല്ലെങ്കിൽ ചാനൽ പോലുള്ള വേഗത്തിൽ ചലിക്കുന്ന വെള്ളത്തിലെ ആവാസ വ്യവസ്ഥയാണ് ലോട്ടിക് ഇക്കോസിസ്റ്റം. നദിയിലെ ആവാസവ്യവസ്ഥയിലെ പ്രധാന മേഖലകൾ നിർണ്ണയിക്കുന്നത് നദീതീരത്തിന്റെ ഗ്രേഡിയന്റ് അല്ലെങ്കിൽ ഒഴുക്കിന്റെ വേഗതയാണ്. വേഗത്തിൽ നീങ്ങുന്ന പ്രക്ഷുബ്ധമായ വെള്ളത്തിൽ അലിഞ്ഞുചേരുന്ന ഓക്സിജന്റെ സാന്ദ്രത കൂടുതലാണ്, ഇത് കുളങ്ങളിലെ വേഗത കുറഞ്ഞ വെള്ളത്തേക്കാൾ കൂടുതൽ ജൈവവൈവിധ്യത്തെ പിന്തുണയ്ക്കുന്നു. ഈ വ്യത്യാസങ്ങൾ നദികളെ അപ്പ്ലാന്റ് ലോലാന്റ് എന്നിങ്ങനെ വിഭജിക്കുന്നതിന് അടിസ്ഥാനമായിത്തീരുന്നു. റിപ്പാരിയൻ വനത്തിനുള്ളിലെ അരുവികളുടെ ഭക്ഷണ അടിത്തറ കൂടുതലും മരങ്ങളിൽ നിന്നാണ് ഉരുത്തിരിയുന്നതെങ്കിലും വിശാലമായ അരുവികളിലും കനോപി ഇല്ലാത്തവയിലും ഉള്ള ജല് ജീവികൾക്ക് അവയുടെ ഭക്ഷണത്തിന്റെ ഭൂരിഭാഗവും ആൽഗകളിൽ നിന്നാണ് ലഭിക്കുന്നത്. അനാഡ്രോമസ് മത്സ്യവും പോഷകങ്ങളുടെ ഒരു പ്രധാന ഉറവിടമാണ്. നദികൾക്കുള്ള പാരിസ്ഥിതിക ഭീഷണികളിൽ വെള്ളം, ഡാമുകൾ, രാസ മലിനീകരണം, പരദേശി ജീവജാലങ്ങൾ എന്നിവ ഉൾപ്പെടുന്നു. ഒരു ഡാം നീരൊഴുക്കിൽ നെഗറ്റീവ് ഇഫക്റ്റുകൾ ഉണ്ടാക്കുന്നു.
പ്രവർത്തനങ്ങൾ
ജല പരിസ്ഥിതി വ്യവസ്ഥകൾ നിരവധി സുപ്രധാന പാരിസ്ഥിതിക പ്രവർത്തനങ്ങൾ നിർവഹിക്കുന്നു. ഉദാഹരണത്തിന്, അവ പോഷകങ്ങൾ പുനരുപയോഗം ചെയ്യുന്നു, വെള്ളം ശുദ്ധീകരിക്കുന്നു, വെള്ളപ്പൊക്കം ശമിപ്പിക്കുന്നു, ഭൂഗർഭജലം റീചാർജ് ചെയ്യുന്നു, വന്യജീവികൾക്ക് ആവാസ വ്യവസ്ഥ നൽകുന്നു. മനുഷ്യന്റെ വിനോദത്തിനായി അക്വാട്ടിക് ആവാസവ്യവസ്ഥകളും ഉപയോഗിക്കുന്നു, അവ ടൂറിസം വ്യവസായത്തിന് വളരെ പ്രധാനമാണ്, പ്രത്യേകിച്ച് തീരപ്രദേശങ്ങളിൽ.
അജൈവ സവിശേഷതകൾ
ജൈവിക ഇടപെടലുകളും അജൈവ പാരിസ്ഥിതിക ഘടകങ്ങളും ചേർന്ന് രൂപം നൽകുന്ന ബയോട്ടിക് കമ്മ്യൂണിറ്റികൾ ഉൾക്കൊള്ളുന്നതാണ് ഒരു ആവാസവ്യവസ്ഥ. ജല ആവാസവ്യവസ്ഥയുടെ പ്രധാന അജൈവ പാരിസ്ഥിതിക ഘടകങ്ങളിൽ സബ്സ്ട്രേറ്റ് തരം, ജലത്തിന്റെ ആഴം, പോഷക അളവ്, താപനില, ലവണാംശം, ഒഴുക്ക് എന്നിവ ഉൾപ്പെടുന്നു. വലിയ പരീക്ഷണങ്ങളില്ലാതെ ഈ ഘടകങ്ങളുടെ ആപേക്ഷിക പ്രാധാന്യം നിർണ്ണയിക്കാൻ പലപ്പോഴും ബുദ്ധിമുട്ടാണ്. ഇതിൽ സങ്കീർണ്ണമായ ഫീഡ്‌ബാക്ക് ലൂപ്പുകൾ ഉണ്ടാകാം. ഉദാഹരണത്തിന്, അവശിഷ്ടങ്ങൾ ജലസസ്യങ്ങളുടെ സാന്നിധ്യം നിർണ്ണയിച്ചേക്കാം, പക്ഷേ ജലസസ്യങ്ങൾ അവശിഷ്ടങ്ങളെ കുടുക്കുകയും അവശിഷ്ടങ്ങൾ ചേർക്കുകയും ചെയ്യും.
ജലാശയത്തിലെ അലിഞ്ഞുചേർന്ന ഓക്സിജന്റെ അളവ് ജലാശയത്തിലെ ജൈവ ജീവിതത്തിന്റെ വ്യാപ്തിയും തരവും നിർണ്ണയിക്കുന്നതിനുള്ള പ്രധാന വസ്തുവാണ്. മത്സ്യത്തിന് അതിജീവിക്കാൻ ഓക്സിജൻ ആവശ്യമാണ്, എന്നിരുന്നാലും കുറഞ്ഞ ഓക്സിജനുമായുള്ള ടോളറൻസ് സ്പീഷിസുകൾക്കിടയിൽ വ്യത്യാസപ്പെടുന്നു. ഓക്സിജൻ കുറവുള്ള സാഹചര്യങ്ങളിൽ, ചില മത്സ്യങ്ങൾ വായു ഗൾപ്പിംഗിനെ ആശ്രയിക്കുന്നു. ചെടികൾക്ക് പലപ്പോഴും അരേഞ്ചൈമ ഉത്പാദിപ്പിക്കേണ്ടിവരും, അതേപോളെ ഇലകളുടെ ആകൃതിയും വലുപ്പവും മാറിയേക്കാം. വിപരീതമായി, ഓക്സിജൻ പലതരം അനൈറോബിക് ബാക്ടീരിയകൾക്ക് മാരകമാണ്.
പലതരം ആൽഗകളുടെ സമൃദ്ധി നിയന്ത്രിക്കുന്നതിൽ പോഷകത്തിന്റെ അളവ് പ്രധാനമാണ്. നൈട്രജന്റെയും ഫോസ്ഫറസിന്റെയും ആപേക്ഷിക സമൃദ്ധി ഫലത്തിൽ ഏത് തരം ആൽഗകളാണ് ആധിപത്യം പുലർത്തുന്നതെന്ന് നിർണ്ണയിക്കാനാകും. ആൽഗകൾ ജലജീവികൾക്ക് വളരെ പ്രധാനപ്പെട്ട ഭക്ഷണ സ്രോതസ്സാണ്, എന്നാൽ അതേ സമയം, അവ ധാരാളം അടങ്ങിയിട്ടുണ്ടെങ്കിൽ, അവ അഴുകുമ്പോൾ മത്സ്യം കുറയാൻ കാരണമാകും. മെക്സിക്കോ ഉൾക്കടൽ പോലുള്ളവയുടെ തീരപ്രദേശങ്ങളിലെ അമിത ആൽഗകൾ നശിക്കുമ്പോൾ ഉണ്ടാകുന്ന ജലത്തിന്റെ ഒരു ഹൈപ്പോക്സിക് പ്രദേശം നിർജ്ജീവ മേഖലയായി അറിയപ്പെടുന്നു.
ജലസേചന ആവശ്യങ്ങൾക്കായി ഉപയോഗിക്കുന്ന ശുദ്ധജലം പലപ്പോഴും ശുദ്ധജല ജീവികൾക്ക് ഹാനികരമായ ഉപ്പിന്റെ അളവ് ആഗിരണം ചെയ്യുന്നു.
ജൈവിക സവിശേഷതകൾ
ജൈവിക സ്വഭാവസവിശേഷതകൾ പ്രധാനമായും നിർണ്ണയിക്കുന്നത് ജീവജാലങ്ങളാണ്. ഉദാഹരണത്തിന്, തണ്ണീർത്തട സസ്യങ്ങൾ ഇടതൂർന്ന കനോപ്പികൾ ഉൽ‌പാദിപ്പിക്കാം. താരതമ്യേന കുറഞ്ഞ ഓക്സിജന്റെ അളവ് ഉള്ള ജല പരിതസ്ഥിതികളിൽ കാണപ്പെടുന്ന ജീവികൾ ആ അവസ്ഥയോട് പൊരുത്തപ്പെടാൻ നിർബന്ധിതരാകുന്നു. ഉദാഹരണത്തിന്, പല തണ്ണീർത്തട സസ്യങ്ങളും ഓക്സിജനെ വേരുകളിലേക്ക് കൊണ്ടുപോകുന്നതിന് അരേഞ്ചൈമ ഉത്പാദിപ്പിക്കണം. മറ്റ് ജൈവിക സ്വഭാവസവിശേഷതകൾ കൂടുതൽ സൂക്ഷ്മവും അളക്കാൻ പ്രയാസവുമാണ്. തീരപ്രദേശത്തെ സസ്യഭുക്കുകളായ ഒച്ചുകൾ, ഗീസ്, സസ്തനികൾ എന്നിവയും പ്രധാന ബയോട്ടിക് ഘടകങ്ങളാണ്.
ഓട്ടോട്രോഫിക് ജീവികൾ
ഇനോർഗാനിക് വസ്തുക്കളിൽ നിന്ന് ജൈവ സംയുക്തങ്ങൾ ഉൽ‌പാദിപ്പിക്കുന്ന നിർമ്മാതാക്കളാണ് ഓട്ടോട്രോഫിക്ക് ജീവികൾ. കാർബൺ ഡൈ ഓക്സൈഡിൽ നിന്ന് ജൈവവസ്തു ഉത്പാദിപ്പിക്കാൻ ആൽഗകൾ സൗരോർജ്ജം ഉപയോഗിക്കുന്നു, ഇത് ജല പരിതസ്ഥിതിയിലെ ഏറ്റവും പ്രധാനപ്പെട്ട ഓട്ടോട്രോഫിക്ക് ജീവികളാണ്. കൂടുതൽ ആഴം കുറഞ്ഞ ജലാശയങ്ങളിൽ, വേരൂന്നിയതും പൊങ്ങിക്കിടക്കുന്നതുമായ വാസ്കുലർ സസ്യങ്ങളിൽ നിന്നുള്ള ജൈവവസ്തുക്കളുടെ സംഭാവന വർദ്ധിക്കും. ഈ ഓട്ടോട്രോഫിക്ക് ബയോമാസ് മത്സ്യം, പക്ഷികൾ, ഉഭയജീവികൾ, മറ്റ് ജലജീവികൾ എന്നിവയായി പരിവർത്തനം ചെയ്യപ്പെടുന്നു.
ഹെട്രോട്രോഫിക് ജീവികൾ
ഹെട്രോട്രോഫിക്ക് ജീവികൾ ഓട്ടോട്രോഫിക്ക് ജീവികളെ ഭക്ഷിക്കുകയും അവയുടെ ശരീരത്തിലെ ജൈവ സംയുക്തങ്ങളെ ഊർജ്ജ സ്രോതസ്സുകളായി ഉപയോഗിക്കുന്നു. ഈ ജീവികൾക്ക് സ്വന്തമായി ഭക്ഷണം ഉണ്ടാക്കാൻ കഴിയില്ല, മറിച്ച് മറ്റ് ജീവികളെ അവയുടെ പോഷകങ്ങൾക്കായി ആശ്രയിക്കുകയും അവയെ ഉയർന്ന ഓർഡർ ഉൽ‌പാദകരാക്കുകയും ചെയ്യുന്നു. ചില ഫങ്കികളും ബാക്ടീരിയകളും പ്രോട്ടീസ്റ്റുകളും കൂടാതെ മനുഷ്യരുൾപ്പെടെയുള്ള എല്ലാ മൃഗങ്ങളും ഹെറ്ററോടോപ്പിക് ആണ്. ഈ ജീവികളെ കീമോഓട്ടോട്രോഫുകളായും ഫോട്ടോ ഓട്ടോട്രോഫുകളായും തിരിക്കാം. യൂറിഹാലിൻ ജീവികൾ ഉപ്പിനോട് പൊരുത്തപ്പെട്ടവയും സമുദ്ര പരിസ്ഥിതി വ്യവസ്ഥകളിൽ നിലനിൽക്കുന്നതുമാണ്, അതേസമയം സ്റ്റെനോഹലൈൻ ജീവികൾക്ക് ശുദ്ധജല അന്തരീക്ഷത്തിൽ മാത്രമേ ജീവിക്കാൻ കഴിയൂ.
പുറം കണ്ണികൾ
വർഗ്ഗം:ജലം വർഗ്ഗം:ജലസസ്യങ്ങൾ വർഗ്ഗം:ആവാസവ്യവസ്ഥകൾ വർഗ്ഗം:അക്വാട്ടിക് ഇക്കോളജി
കമ്പിളിപ്പുല്ല്
യെല്ലോ ഫോക്‌സ്‌ടെയിൽ, യെല്ലോ ബ്രിസ്റ്റിൽ-ഗ്രാസ്,  പിജിയൺ ഗ്രാസ്, കാറ്റെയിൽ ഗ്രാസ് എന്നിവയുൾപ്പെടെ പല പൊതുപേരുകളിലും അറിയപ്പെടുന്ന ഒരു പുല്ലാണ് കമ്പിളിപ്പുല്ല്,. ഇതിന്റെ ജന്മദേശം യൂറോപ്പാണ്, ഇത് ലോകമെമ്പാടും അറിയപ്പെടുന്നത് ഒരു സാധാരണ കളയായാണ്. പുൽത്തകിടികൾ, നടപ്പാതകൾ, പാതയോരങ്ങൾ, കൃഷി ചെയ്ത വയലുകൾ എന്നിവയുൾപ്പെടെ പല സ്ഥലങ്ങളിലും ഇത് വളരുന്നു. ഈ വാർഷിക പുല്ല് 20 cm മുതൽ 1 m വരെ ഉയരത്തിൽ വളരുന്നു, കൂടുതലും രോമമില്ലാത്ത കാണ്ഡം പച്ച മുതൽ പർപ്പിൾ വരെ നിറമുള്ളതാണ്. ഇല ബ്ലേഡുകൾ മുകളിലെ പ്രതലങ്ങളിൽ രോമമില്ലാത്തതും പിരിഞ്ഞതും 30 cm നീളമുള്ളതുമാണ്. പൂങ്കുലകൾ 2 to 15 cm നീളമുള്ളതും മൂർച്ചയുള്ളതുമായ കുറ്റിരോമങ്ങളോടുകൂടിയതും കട്ടിയുള്ളതും സിലിണ്ടർ ആകൃതിയിലുള്ളതുമായ സ്പൈക്ക്ലെറ്റുകളുടെ ഒരു കെട്ടാണ്. പാനിക്കിൾ മഞ്ഞയോ മഞ്ഞനിറമോ കാണപ്പെടാം.
ന്യൂസിലാന്റിൽ ഈ പുല്ല് പാലുൽപാദനത്തിൽ നഷ്ടമുണ്ടാക്കുന്ന, ഉൽപ്പാദനക്ഷമമായ ഡയറി ഫാമിംഗ് മേച്ചിൽപ്പുറത്തിന്റെ 20-40% വരെ നിറഞ്ഞിരിക്കുന്നു. വലത്ത്|ലഘുചിത്രം|332x332ബിന്ദു| സെറ്റേറിയ പുമില പൂങ്കുലകൾ
പുറത്തേക്കുള്ള കണ്ണികൾ
വർഗ്ഗം:പുല്ലുകൾ
മന്മഥ് നാഥ് ഗുപ്ത
ഒരു ഇന്ത്യൻ വിപ്ലവകാരിയും സാഹിത്യകാരനുമാണ് മന്മഥ് നാഥ് ഗുപ്ത (1908 ഫെബ്രുവരി 7 - 2000 ഒക്ടോബർ 26). പതിമൂന്നാം വയസ്സിൽ ഇന്ത്യൻ സ്വാതന്ത്ര്യ സമര പ്രസ്ഥാനത്തിലേക്കു കടന്നുവന്ന അദ്ദേഹം ഹിന്ദുസ്ഥാൻ റിപ്പബ്ലിക്കൻ അസോസിയേഷൻ പോലുള്ള വിപ്ലവസംഘടനകളിൽ പ്രവർത്തിച്ചിട്ടുണ്ട്. 1925-ലെ കകൊരി തീവണ്ടി കൊള്ളയുമായി ബന്ധപ്പെട്ട് അറസ്റ്റിലാവുകയും പതിനാലു വർഷം ജയിൽ ശിക്ഷ അനുഭവിക്കുകയും ചെയ്തു. 1937-ൽ ജയിൽ മോചിതനായ ശേഷം ഇന്ത്യയിലെ ബ്രിട്ടീഷ് ഭരണത്തിനെതിരെ ലേഖനങ്ങളും പുസ്തകങ്ങളും എഴുതി. 1939-ൽ വീണ്ടും അറസ്റ്റിലായ മന്മഥ് നാഥിനെ 1946-ലാണ് ജയിൽ മേചിതനാക്കിയത്. ഇന്ത്യൻ സ്വാതന്ത്ര്യ സമരവുമായി ബന്ധപ്പെട്ട് ഹിന്ദി, ഇംഗ്ലീഷ്, ബംഗാളി എന്നീ ഭാഷകളിൽ നിരവധി പുസ്തകങ്ങൾ ഇദ്ദേഹം രചിച്ചിട്ടുണ്ട്. ദേ ലിവ്ഡ് ഡെയ്ഞ്ചറസ്ലി - റെംനിസൻസ് ഓഫ് എ റെവല്യൂഷണറി ആണ് ഇദ്ദേഹത്തിന്റെ ഏറ്റവും പ്രശസ്തമായ കൃതി. ആജ്കൽ എന്ന ഹിന്ദി സാഹിത്യ മാസികയിൽ എഡിറ്ററായും ഇദ്ദേഹം പ്രവർത്തിച്ചിട്ടുണ്ട്.
ആദ്യകാല ജീവിതം
1908 ഫെബ്രുവരി 7-ന് ബ്രിട്ടീഷ് ഇന്ത്യയിലെ യുണൈറ്റഡ് പ്രൊവിൻസ് സംസ്ഥാനത്തിലുള്ള ബനാറസിലാണ് മൻമഥ് നാഥ് ഗുപ്ത ജനിച്ചത്. വീരേശ്വർ ഗുപ്തയാണ് പിതാവ്. മൻമഥിന്റെ മുത്തച്ഛൻ ആദ്യപ്രസാദ് ഗുപ്തയും കുടുംബവും 1880-ൽ ബംഗാളിൽ നിന്ന് ഉത്തർ പ്രദേശിലേക്കു കുടിയേറിവരാണ്. നേപ്പാളിലെ വിരാട് നഗറിലുള്ള ഒരു വിദ്യാലയത്തിൽ പ്രാഥമിക വിദ്യാഭ്യാസം പൂർത്തിയാക്കിയ മന്മഥ് നാഥ് തുടർപഠനത്തിനായി കാശി വിദ്യാപീഠത്തിൽ ചേർന്നു
ഇന്ത്യൻ സ്വാതന്ത്ര്യ സമര പ്രസ്ഥാനത്തിലേക്ക്
പതിമൂന്നാം വയസ്സിൽ ഇന്ത്യൻ സ്വാതന്ത്ര്യ സമര പ്രസ്ഥാനത്തിലേക്ക് കടന്നു വന്ന മൻമഥ് നാഥ് പ്രധാനമായും വിപ്ലവസംഘടനകളിലാണ് പ്രവർത്തിച്ചിരുന്നത്. 1921-ൽ ബനാറസിലേക്കു പുറപ്പെട്ട ബ്രിട്ടീഷ് രാജാവ് എഡ്വേർഡ് എട്ടാമനെ സ്വീകരിക്കുന്നതിനുള്ള ചടങ്ങ് ബഹിഷ്കരിക്കണമെന്ന് ആവശ്യപ്പെട്ടുകൊണ്ടുള്ള ലഘുലേഖകൾ വിതരണം ചെയ്തതിന്റെ പേരിൽ മൻമഥ് നാഥ് അറസ്റ്റിലായി. ഇന്ത്യയിലെ ബ്രിട്ടീഷ് ഭരണത്തോടു സഹകരിക്കില്ലെന്നു കോടതിയിൽ വ്യക്തമാക്കിയ അദ്ദേഹത്തിനു മൂന്നു മാസം ജയിൽ ശിക്ഷ ലഭിച്ചു.
കോൺഗ്രസിലെ പ്രവർത്തനങ്ങൾ
ഇന്ത്യൻ നാഷണൽ കോൺഗ്രസിൽ ചേർന്ന മൻമഥ് നാഥിന് സംഘടനയുടെ പ്രവർത്തനങ്ങളിൽ ആദ്യം മുതൽ തന്നെ അസംതൃപ്തി തോന്നിത്തുടങ്ങിയിരുന്നു. 1922-ൽ ചൗരീ ചൗര സംഭവത്തെ തുടർന്ന് ഗാന്ധിജി നിസ്സഹകരണ പ്രസ്ഥാനം അവസാനിപ്പിച്ചതിൽ പ്രതിഷേധിച്ചുകൊണ്ട് മൻമഥ് നാഥ് കോൺഗ്രസിൽ നിന്നു രാജിവച്ചു.
ഹിന്ദുസ്ഥാൻ റിപ്പബ്ലിക്കൻ അസോസിയേഷൻ
സായുധകലാപത്തിലൂടെ മാത്രമേ ഇന്ത്യയിലെ ബ്രിട്ടീഷ് ഭരണം അവസാനിപ്പിക്കുവാൻ കഴിയൂ എന്ന ആശയത്തിൽ പ്രവർത്തിച്ചിരുന്ന വിപ്ലവപ്രസ്ഥാനങ്ങളിലേക്ക് അദ്ദേഹം ആകൃഷ്ടനായി. ഹിന്ദുസ്ഥാൻ സോഷ്യലിസ്റ്റ് റിപ്പബ്ലിക്കൻ അസോസിയേഷൻ എന്ന വിപ്ലവ സംഘടനയിൽ ചേർന്ന അദ്ദേഹം ബ്രിട്ടീഷുകാർക്കെതിരെ വിപ്ലവപ്രവർത്തനങ്ങൾ ആരംഭിച്ചു. ചന്ദ്ര ശേഖർ ആസാദിനെ ഈ സംഘടനയിലേക്കു കൊണ്ടു വന്നത് മൻമഥ് നാഥായിരുന്നു.
കകോരി ട്രെയിൻ കൊള്ള
1925 ഓഗസ്റ്റ് 9-ന് കകൊരിയ്ക്കു സമീപം മൻമദ് നാഥ് ഉൾപ്പെടെയുള്ള 10 വിപ്ലവകാരികൾ ഒരു തീവണ്ടി തടഞ്ഞുനിർത്തി ബ്രിട്ടീഷ് സർക്കാരിന്റെ പണപ്പെട്ടികൾ കൊള്ളയടിച്ച സംഭവമാണ് കകൊരി ട്രെയിൻ കൊള്ള. മൻമദിന്റെ തോക്കിൽ നിന്നുള്ള വെടിയേറ്റ് അഹമ്മദ് അലി എന്ന യാത്രക്കാരൻ കൊല്ലപ്പെട്ടിരുന്നു. മൻമഥ് ഉൾപ്പെടെ എല്ലാ വിപ്ലവകാരികളും അറസ്റ്റ് ചെയ്യപ്പെട്ടു. ഒരു കൗമാരപ്രായക്കാരനായതിനാൽ മൻമഥിനു വധശിക്ഷ ലഭിച്ചില്ല. 14 വർഷം കഠിനതടവിനു വിധിക്കപ്പെട്ട അദ്ദേഹം 1937-ലാണ് ജയിൽമോചിതനായത്. അതിനുശേഷം ബ്രിട്ടീഷ് ഭരണത്തിനെതിരെ പുസ്തകങ്ങളും മറ്റും രചിച്ചതിന്റെ പേരിൽ 1939-ൽ വീണ്ടും അറസ്റ്റിലായി. ജീവപര്യന്തം ശിക്ഷ ലഭിച്ചുവെങ്കിലും 1946-ൽ മോചിതനായി. ആൻഡമാനിലെ കുപ്രസിദ്ധമായ സെല്ലുലാർ ജയിലിലും അദ്ദേഹം തടവിൽ കഴിഞ്ഞിട്ടുണ്ട്.
സ്വാതന്ത്ര്യത്തിനു ശേഷം
ഇന്ത്യക്കു സ്വാതന്ത്യം ലഭിക്കുന്നതിന് ഒരു വർഷം മുമ്പ് 1946-ൽ ജയിൽ മോചിതനായ അദ്ദേഹം ഇന്ത്യൻ രാഷ്ട്രീയത്തെ സംബന്ധിച്ച് ഹിന്ദിയിലും ഇംഗ്ലീഷിലും ബംഗാളിയിലും 120-ഓളം പുസ്തകങ്ങൾ മൻമഥ് രചിച്ചിരുന്നു. അദ്ദേഹത്തിന്റെ ദേ ലിവ്ഡ് ഡെയ്ഞ്ചറസ്ലി എന്ന പുസ്തകത്തിൽ ഇന്ത്യൻ സ്വാതന്ത്ര്യ സമരത്തിൽ വിപ്ലവകാരികൾ നൽകിയ സംഭാവനകളെക്കുറിച്ച് വിശദമാക്കുന്നു. 1922-ൽ ഗാന്ധിജി നിസ്സഹകരണ പ്രസ്ഥാനം പിൻവലിച്ചിരുന്നില്ലെങ്കിൽ അതേ വർഷം തന്നെ ഇന്ത്യക്കു സ്വാതന്ത്ര്യം ലഭിക്കുമായിരുന്നു എന്ന് ഈ പുസ്തത്തിൽ മൻമഥ് നാഥ് അഭിപ്രായപ്പെട്ടിട്ടുണ്ട്. 1947-ൽ ഇന്ത്യക്കു സ്വാതന്ത്ര്യം ലഭിച്ചതിനു ശേഷം അദ്ദേഹം ഇന്ത്യൻ കമ്മ്യൂണിസ്റ്റ് പാർട്ടിയിൽ ചേർന്നു. കുട്ടികൾക്കു വേണ്ടിയുള്ള ബാൽ ഭാരതി, ഹിന്ദി മാസികയായ ആജ് കൽ, ഇന്ത്യൻ ആസൂത്രണ കമ്മീഷന്റെ പ്രസിദ്ധീകരണമായ യോജന എന്നിവയിൽ എഡിറ്ററായും അദ്ദേഹം പ്രവർത്തിച്ചിട്ടുണ്ട്. 1985 ഫെബ്രുവരി 27-ന് ഡെൽഹി യൂണിവേഴ്സിറ്റിയുടെ ആഭിമുഖ്യത്തിൽ ന്യൂഡെൽഹിയിലെ വിഗ്യാൻ ഭവനിൽ നടന്ന ഇന്റർനാഷണൽ സിമ്പോസിയം ഓൺ ഇന്ത്യ ആൻഡ് വേൾഡ് ലിറ്ററേച്ചറിൽ അദ്ദേഹം പങ്കെടുക്കുകയും പണ്ഡിറ്റ് രാം പ്രസാദ് ബിസ്മിൽ : എ വോറിയർ ഓഫ് പെൻ ആൻഡ് പിസ്റ്റൾ എന്ന തലക്കെട്ടിൽ ഒരു പ്രബന്ധം അവതരിപ്പിക്കുകയും ചെയ്തു.
ദീപാവലി ദിനത്തിലെ മരണം
1997 ഡിസംബർ 19-ന് ഡി.ഡി. നാഷണൽ ചാനലിൽ സംപ്രേഷണം ചെയ്ത സർഫറോഷ് കീ തമന്ന എന്ന 20 മിനിറ്റ് ദൈർഘ്യമുള്ള ഡോക്യുമെന്ററിയിൽ മൻമഥ് നാഥ് ഗുപ്തയുടെ അഭിമുഖം ഉൾപ്പെടുത്തിയിരുന്നു. കകൊരി ട്രെയിൻ കൊള്ളയിൽ ഒരു യാത്രക്കാരനെ അബദ്ധത്തിൽ വെടിവച്ചു കൊന്നതിൽ ഖേദിക്കുന്നുവെന്ന് അദ്ദേഹം അഭമുഖത്തിൽ പറഞ്ഞിരുന്നു. തന്റെ അബദ്ധം കൊണ്ടാണ് രാം പ്രസാദ് ബിസ്മിൽ ഉൾപ്പെടെയുള്ള 4 വിപ്ലവകാരികൾക്കു വധശിക്ഷ ലഭിച്ചതെന്ന് അദ്ദേഹം വിശ്വസിച്ചിരുന്നു. കകൊരി കേസിൽ തനിക്കു വധശിക്ഷ ലഭിക്കാതിരുന്നതിൽ നിരാശയുണ്ടെന്നും അദ്ദേഹം വെളിപ്പെടുത്തിയിട്ടുണ്ട്. 2000 ഒക്ടോബർ 26-ന് രാജ്യം ദീപാവലി ആഘോഷിക്കുന്ന വേളയിൽ നിസാമുദ്ദീനിലുള്ള വസതിയിൽ വച്ച് മൻമഥ് നാഥ് അന്തരിച്ചു. മരിക്കുമ്പോൾ അദ്ദേഹത്തിനു 92 വയസ്സായിരുന്നു.
പുറം കണ്ണികൾ
വർഗ്ഗം:ഉത്തർപ്രദേശിൽ നിന്നുള്ള ഇന്ത്യൻ സ്വാതന്ത്ര്യസമരസേനാനികൾ വർഗ്ഗം:ഇന്ത്യൻ വിപ്ലവകാരികൾ വർഗ്ഗം:ഇന്ത്യൻ സാഹിത്യകാരന്മാർ വർഗ്ഗം:1908-ൽ ജനിച്ചവർ വർഗ്ഗം:ഫെബ്രുവരി 7-ന് ജനിച്ചവർ വർഗ്ഗം:ബ്രിട്ടീഷ് ഇന്ത്യയിലെ തടവുകാരും തടങ്കലിൽ വയ്ക്കപ്പെട്ടവരും വർഗ്ഗം:2000-കളിൽ മരിച്ചവർ വർഗ്ഗം:ഒക്ടോബർ 26-ന് മരിച്ചവർ
ദോധകം
പതിനൊന്നക്ഷരമുള്ള ത്രിഷ്ടുപ് ഛന്ദസ്സിൽ ഉൾപ്പെട്ട വൃത്തമാണ് ദോധകം.
ലക്ഷണം
മുന്ന് ഭഗണവും രണ്ടുഗുരുക്കളും യഥാക്രമം വന്നാൽ ദോധകവൃത്തമാകും. വൃത്തമഞ്ജരിയിൽ ഏ.ആർ ഇതിന് ഉദാഹരണം നല്കിയിട്ടില്ല. മാത്രമല്ല ഇതേ ലക്ഷണമുള്ള ചാരണഗീതം എന്നൊരു വൃത്തവും അദ്ദേഹം സൂചിപ്പിക്കുന്നുണ്ട്.
വൃത്തശാസ്ത്രത്തിലെ ഗണങ്ങളുടെ പേര് വിശദമാക്കുന്ന പ്രസിദ്ധമായ പദ്യം സംസ്കൃതത്തിലുള്ളത് ഈ വൃത്തത്തിലാണെന്ന് വൃത്തമഞ്ജരിയുടെ അടിക്കുറിപ്പായി സൂചിപ്പിക്കുന്നുണ്ട്. പ്രസ്തുതശ്ലോകം താഴെ ഉദ്ധരിക്കുന്നു:
ചടുലമായ നടനതാളമുള്ള ഒരു വൃത്തമാണ് ദോധകം. ലക്ഷണശ്ലോകമനുസരിച്ച് ഇതിന്റെ താളം 'ഗംലല|ഗംലല|ഗംലല|ഗംഗം' എന്നു രേഖപ്പെടുത്താം.നാട്യശാസ്ത്രത്തിലെ ഉദാഹരണശ്ലോകത്തിൽ ഒരു മദയാനയുടെ ഗതിയോടാണ് ഭരതമുനി ഈ വൃത്തത്തെ ഉപമിച്ചിട്ടുള്ളത്.
വർഗ്ഗം:സമവൃത്തങ്ങൾ വർഗ്ഗം:ത്രിഷ്ടുപ് ഛന്ദസ്സ് വർഗ്ഗം:നാട്യശാസ്ത്രത്തിലെ വൃത്തങ്ങൾ
കെ.സി. ഉമേഷ് ബാബു
ഒരു മലയാള കവിയാണ് '''കെ.സി. ഉമേഷ് ബാബു'''. ഉത്തരാധുനിക കവിതയുടെ വക്താവായി അറിയപ്പെടുന്നു. 1990-ൽ കവിതക്കായുള്ള ചെറുകാട് പുരസ്കാരം ലഭിച്ചിരുന്നു. thumb|300px|കെ.സി.ഉമേഷ്ബാബു 1980ൽ സർക്കാർ സർവിസിൽ ജോലിക്ക് കയറിയ ഉമേഷ് ബാബു ദേശീയപാത വിഭാഗത്തിലെ ഡെപ്യൂട്ടി എൻജിനീയറായിരിക്കെ 31 മാർച്ച് 2015ന് വിരമിച്ചു.
അടിയന്തരാവസ്ഥകാലത്ത് എസ്.എഫ്.ഐ.യിലൂടെ രാഷ്ട്രീയ പ്രവർത്തനം തുടങ്ങിയ ഉമേഷ് ബാബു 19 വർഷം പുരോഗമന കലാസാഹിത്യ സംഘത്തിൻെറ കണ്ണൂർ ജില്ലാ സെക്രട്ടറിയായിരുന്നു. സി.പി.എം. പാർട്ടിയംഗമായിരുന്നു. 2007ൽ പാർട്ടിയിൽ നിന്ന് പുറത്താക്കപ്പെട്ടു.
കവിതകൾ
രാഷ്ട്രീയ പ്രശ്നങ്ങളോട് കവിത കൊണ്ട് പ്രതികരിച്ച ഉമേഷ് ബാബുവിന്റെ കവിതകൾ വലിയ വിവാദങ്ങൾക്ക് വഴി വെച്ചിട്ടുണ്ട്.
മധുരനാരങ്ങ
മധുരനാരകം ( സിട്രസ് × പാരഡിസി ) എന്ന നാരകവംശത്തിലെ താരതമ്യേന വലുതും പുളിയുള്ളതും പാതി മധുരമുള്ളതുമായ ഒരിനം നാരകപ്പഴമാണ് മധുരനാരങ്ങ.
പതിനേഴാം നൂറ്റാണ്ടിൽ ഏഷ്യയിൽ നിന്ന് അവതരിപ്പിച്ച മധുരനാരങ്ങ ഓറഞ്ചിന്റേയും കമ്പിളിനാരങ്ങയുടെയും സങ്കരയിനം പഴമാണ്. വിലക്കപ്പെട്ട പഴം എന്നൊരു ചെല്ലപ്പേരുകൂടെ മധുരനാരങ്ങക്ക് ഉണ്ട്.. മുൻകാലങ്ങളിൽ ഇതിനെ ഓറഞ്ച് നാരങ്ങ എന്നാണ് വിളിച്ചിരുന്നത്, എന്നാൽ ആ പദം ഇപ്പോൾ സിട്രസ് മാക്സിമയുടെ പൊതുനാമമായി ഉപയോഗിക്കുന്നു.
വിവരണം
കണ്ണി=//upload.wikimedia.org/wikipedia/commons/thumb/c/c2/Grapefruit.ebola.jpeg/220px-Grapefruit.ebola.jpeg|ലഘുചിത്രം| മധുര നാരങ്ങ കൂട്ടമായി കായിച്ചു നിറഞ്ഞു നിക്കുന്ന ചിത്രം കണ്ണി=//upload.wikimedia.org/wikipedia/commons/thumb/d/d0/Citrus_paradisi_%28Grapefruit%2C_pink%29_white_bg.jpg/220px-Citrus_paradisi_%28Grapefruit%2C_pink%29_white_bg.jpg|ഇടത്ത്‌|ലഘുചിത്രം| "ചുവപ്പ് മധുരനാരങ്ങ"
അവലംബങ്ങൾ
വർഗ്ഗം:ഫലവൃക്ഷങ്ങൾ വർഗ്ഗം:ജമൈക്കയിലെ സസ്യജാലം വർഗ്ഗം:നാരകങ്ങൾ
ജുന്നാർ
ജുന്നാർ മഹാരാഷ്ട്ര സംസ്ഥാനത്തിലെ പൂനെ ജില്ലയിൽ ആയിരക്കണക്കിന് വർഷങ്ങൾ പഴക്കമുള്ള ഒരു പട്ടണമാണ്. സമീപസ്ഥമായ ശിവ്നേരി കോട്ട മറാഠാ സാമ്രാജ്യത്തിന്റെ സ്ഥാപകനായ ശിവാജിയുടെ ജന്മസ്ഥലമാണ്. ജുന്നാർ പട്ടണത്തെ പൂനെ ജില്ലയിലെ ആദ്യ ടൂറിസം താലൂക്കായി 2018 ജനുവരി 9 ന് മഹാരാഷ്ട്ര സർക്കാർ പ്രഖ്യാപിച്ചിരുന്നു.
അവലംബം
വർഗ്ഗം:മഹാരാഷ്ട്ര
പൊന്നാനി വിളക്കത്തിരിക്കൽ
മുൻകാലത്ത് മലബാറിൽ ഇസ്‌ലാമിക മതപഠന ബിരുദം നൽകാൻ ഉപയോഗിച്ചിരുന്ന ഒരു ചടങ്ങാണ് വിളക്കത്തിരിക്കൽ. പൊന്നാനി വലിയ ജുമുഅത്ത് പള്ളി ദർസുമായി ബന്ധപ്പെട്ടാണ് ഈ ബിരുദം നിലവിൽ നിന്നിരുന്നത്. വർഷങ്ങളോളം ഗുരുകുല സമ്പ്രദായത്തിൽ വിജ്ഞാനം പകർന്നു നൽകപ്പെടുന്ന ഇവിടെ പഠിതാക്കളെ ഒരു വിളക്കിനു ചുറ്റും ഒരുമിച്ചിരുത്തിയാണ് വിദ്യാഭ്യാസ പഠനം നടക്കുക ഇതാണ് വിളക്കത്തിരിക്കൽ എന്നപേരിൽ അറിയപ്പെട്ടത്. പ്രധാന അധ്യാപകൻ ചില പാഠങ്ങളോ സ്ത്രോതങ്ങളോ പകർന്നു നൽകുകയും തലപ്പാവ് നൽകുകയും ചെയ്യുന്നതോടെയാണ് ബിരുദ പഠന പൂർത്തീകരണം. ഇങ്ങനെ വിളക്കത്തിരുന്നു ബിരുദം നേടിയവരാണ് ആദ്യ കാലങ്ങളിൽ  മുസ്‌ലിയാർ  എന്ന് വിശേഷിപ്പിക്കപ്പെട്ടിരുന്നത്.
ചരിത്രം
തിരുമനശ്ശേരി തമ്പുരാൻറെ സഹായത്തോടെ പൊന്നാനി വലിയ ജുമുഅത്ത് പള്ളി പണിത സൈനുദ്ദീൻ മഖ്ദൂം ഒന്നാമൻ പള്ളിയിൽ വിദ്യാഭ്യാസ പക്രിയകൾക്ക് തുടക്കം കുറിച്ചു. വ്യവസ്ഥാപിതമായ പള്ളിദർസ് സമ്പ്രദായത്തിന്റെ തുടക്കമായിരുന്നു അത്. അൽ അസ്ഹർ പോലുള്ള വിദേശ ഇസ്ലാമിക സർവ്വകലാ ശാലകളിൽ നിന്നും പ്രചോദനമുൾക്കൊണ്ട സിലബസുകൾ  ഗുരുകുല സംബ്രദായവുമായി സംയോജിപ്പിച്ചു വാർത്തെടുത്ത പൊന്നാനിയിലെ ദർസ് പഠന നിലവാരം കൊണ്ട് പതിറ്റാണ്ടുകൾ കൊണ്ട് തന്നെ തന്നെ അന്താരാഷ്ട്ര  ശ്രദ്ധ പിടിച്ചു പറ്റുകയും വലിയ തോതിൽ വിദേശ വിദ്യാർത്ഥികൾ ജ്ഞാനം നുകരനായി പൊന്നാനിയിലേക്ക് ഒഴുകിയെത്തുകയുമുണ്ടായി. ഇന്തോനേഷ്യ, മലേഷ്യ, സിലോൺ, അറേബ്യാ ഈജിപ്ത്, സിറിയ, ബാഗ്ദാദ്, യമൻ എന്നിവിടങ്ങളിൽ നിന്നൊക്കെയുള്ള വിദ്യാർത്ഥികൾ പൊന്നാനി ദർസിൽ പഠിതാക്കളായി ഉണ്ടായിരുന്നു. .ഏകദേശം നാനൂറോളം വിദേശ വിദ്യാർത്ഥികൾ ഇവിടെ താമസിച്ചു പഠിച്ചിരുന്നു
പൊന്നാനി ദർസിലും അല്ലാതെയുമായി പഠിക്കുന്ന വിദ്യാർത്ഥികൾക്കു നിശ്ചിത ദിവസങ്ങൾ പ്രധാന അധ്യാപകനായ സൈനുദ്ദീൻ മഖ്ദൂം നേരിട്ട് ഓതി കൊടുക്കും, അക പള്ളിയുടെ മധ്യത്തിൽ തൂക്കിയിട്ട എണ്ണവിളക്കിനു ചുറ്റുമിരുത്തിയാണ് ഈ ഓത്ത് പഠിപ്പിക്കൽ. ഇങ്ങനെ എണ്ണവിളക്കിനു ചുറ്റും ഇരുന്ന് വിദ്യനേടുന്ന രീതിക്ക് 'വിളക്കത്തിരിക്കൽ' എന്നു പേരായി. ഇപ്രകാരം വിളക്കത്തിരുന്ന് മതവിദ്യാഭ്യാസം ആർജ്ജിച്ചവരെ ‘മുസ്ലിയാർ’ എന്ന് വിശേഷിപ്പിക്കാൻ തുടങ്ങി.
സൈനുദ്ദീൻ മഖ്ദൂമിന് ശേഷമുള്ള മഖ്ദൂമുമാരും മഖ്ദൂമിയൻ സിലബസുകളുടെ ബിരുദം നൽകലിനായി ഈ രീതി തന്നെ ഉപയോഗിച്ചു. സൈനുദ്ദീൻ മഖ്ദൂം രണ്ടാമൻറെ കാലത്ത് ദർസ് വിശ്വപ്രസിദ്ധമായി വിളങ്ങി. തൂക്ക് വിളക്കിൻറെ കൂടെ സാമൂതിരി സമ്മാനമായി നൽകിയ നിലവിളക്ക് കൂടി കത്തിച്ചു വെക്കുന്ന പതിവ് സ്വീകരിച്ചത് അദ്ദേഹമാണ്. സസ്യ എണ്ണയിൽ പ്രകാശം പരത്തുന്ന ഈ വിളക്കുകൾ കത്തിച്ചു ബിരുദം നൽകുന്ന പതിവ് ഈയടുത്ത കാലം വരെ തുടർന്നിരുന്നു. ഇപ്പോഴും പൈതൃക സ്മരണ പുതുക്കി വിവിധഭാഗങ്ങളിൽ നിന്നുമുള്ള വിദ്യാർത്ഥികൾ വിളക്കത്തിരിക്കാനായി പൊന്നാനി ദർസിൽ വരാറുണ്ട്. പുരാതന നിർമ്മിതികൾ നശിപ്പിച്ചു സംസ്കാരപാരമ്പര്യം തന്നെ ഇല്ലാതാക്കുന്ന പ്രവണത വർധിക്കുന്ന ആധുനിക കേരളത്തിൽ  പൈതൃക സംരക്ഷണത്തിൽ തൽപരരായ പള്ളി ഭാരവാഹികൾ അഞ്ഞൂറ് വർഷം പഴക്കമുള്ള പള്ളിയും അനുബന്ധ ചടങ്ങുകളും അതേ തനിമയോടെ നിലനിർത്തി പോരുന്നത് ചരിത്ര കേരളത്തിന് മുതൽക്കൂട്ടായി വിശേഷിപ്പിക്കപ്പെടുന്നു.
അവലംബം
വർഗ്ഗം:പൊന്നാനി
സ്ട്രൈക്‌നസ്
ലൊഗാനിയേസീ സസ്യകുടുംബത്തിലെ ഒരു ജനുസാണ് സ്ട്രൈക്‌നസ് (Strychnos). സ്വീകൃതമായ നൂറോളം സ്പീഷിസുകൾ ഈ ജനുസിലുണ്ട്. (പരിഹൃതമാവാതെ 200 -ഓളം വേറെയും). മിക്കവയും മരങ്ങളോ വലിയ വള്ളികളോ ആണ്. ഉഷ്ണമേഖലാപ്രദേശങ്ങളിൽ വ്യാപകമായി കാണുന്നു. വിഷമായ സ്ട്രൈക്‌നിൻ മുതലായ ആൽക്കലോയിഡുകൾ ഈ ജനുസിന്റെ വേരിലും തടിയിലും ഇലയിലും എല്ലാമുണ്ട്. കാഞ്ഞിരം, തേറ്റാമ്പരൽ മുതലായവ ഈ ജനുസിലെ അംഗങ്ങളാണ്.
പുറത്തേക്കുള്ള കണ്ണികൾ
വർഗ്ഗം:സസ്യജനുസുകൾ
സിമേന അഗ്യുലേറ
സിമേന അഗ്യുലേറ (ജനനം: 7 ഒക്ടോബർ 1964) ഒരു ചിലിയൻ ഭിഷഗ്വരയും രാഷ്ട്രീയ പ്രവർത്തകയുമാണ്. നിലവിൽ 2022 സെപ്റ്റംബർ 6 മുതൽ രാജ്യത്തിന്റെ ആരോഗ്യ മന്ത്രിയായി അവർ സേവനമനുഷ്ഠിക്കുന്നു.
ജീവിതരേഖ
പത്രപ്രവർത്തകനും റേഡിയോ അവതാരകനുമായ പാബ്ലോ അഗ്യുലേറയുടെ മകളാണ് സിമേന അഗ്യുലേറ. 1987-ൽ ചിലി സർവ്വകലാശാലയിൽ നിന്ന് സർജനായി ബിരുദം നേടിയ അവർ, അവിടെ നിന്ന് പൊതുജനാരോഗ്യത്തിൽ ബിരുദാനന്തര ബിരുദവും നേടിയിരുന്നു. 1999 നും 2005 നും ഇടയിൽ ചിലി ആരോഗ്യ മന്ത്രാലയത്തിന്റെ എപ്പിഡെമിയോളജി വിഭാഗത്തിന്റെ മേധാവിയായിരുന്ന അഗ്യുലേര, തുടർന്ന് 2008 വരെ ആരോഗ്യ മന്ത്രാലയത്തിന്റെ ആരോഗ്യ ആസൂത്രണ വിഭാഗത്തിന്റെ മേധാവിയായും സേവനമനുഷ്ഠിച്ചു. വാഷിംഗ്ടൺ, ഡി.സി.യിലെ പാൻ അമേരിക്കൻ ഹെൽത്ത് ഓർഗനൈസേഷനിൽ, 2009-ലെ പന്നിപ്പനി പകർച്ചവ്യാധിയോടുള്ള സംഘടനയുടെ സാങ്കേതിക പ്രതികരണത്തെ അവർ ഏകോപിപ്പിക്കുന്നു. ലാറ്റിനമേരിക്കയിലും ചൈനയിലും മറ്റു വിവിധ രാജ്യങ്ങളിലും വേൾഡ് ഹെൽത്ത് ഓർഗനൈസേഷൻ (ഡബ്ല്യുഎച്ച്ഒ), യുണൈറ്റഡ് നേഷൻസ് ഡെവലപ്‌മെന്റ് പ്രോഗ്രാം (യുഎൻഡിപി), ലോകബാങ്ക് തുടങ്ങിയ മറ്റ് അന്താരാഷ്ട്ര സംഘടനകളുടെ കൺസൾട്ടന്റായും അഗ്വിലേര പ്രവർത്തിച്ചിട്ടുണ്ട്.
2022 ലെ ചിലിയൻ ദേശീയ ഹിതപരിശോധനയിൽ നിർദ്ദിഷ്ട പുതിയ ഭരണഘടന നിരസിക്കപ്പെട്ടതിനെത്തുടർന്ന് കാബിനറ്റ് പുനഃസംഘടനയ്ക്ക് ശേഷം, 2022 സെപ്റ്റംബർ 6 ന്, ഗബ്രിയേൽ ബോറിക്കിന്റെ കാബിനറ്റിൽ മരിയ ബെഗോന യാർസയെ ആരോഗ്യമന്ത്രിയായി നിയമിച്ചു. മന്ത്രിയായി നിയമിക്കുന്നതിന് മുമ്പ്, അഗ്വിലേര യൂണിവേഴ്സിറ്റി ഫോർ ഡെവലപ്‌മെന്റിലെ ഫാക്കൽറ്റി ഓഫ് മെഡിസിനിലെ സെന്റർ ഫോർ എപ്പിഡെമിയോളജി ആൻഡ് ഹെൽത്ത് പോളിസിയുടെ ഡയറക്ടറായിരുന്നു.
അവലംബം
വർഗ്ഗം:ഭിഷഗ്വരർ വർഗ്ഗം:രാഷ്ട്രീയപ്രവർത്തകർ വർഗ്ഗം:ഒക്ടോബർ 7-ന് ജനിച്ചവർ വർഗ്ഗം:1964-ൽ ജനിച്ചവർ
ബ്രണ്ടൻ ഐക്ക്
ഒരു അമേരിക്കൻ സാങ്കേതികവിദ്യജ്ഞനാണ് ബ്രണ്ടൻ ഐക്ക്(ജനനം: 1960ലോ 1961ലോ). വെബ്ബിൽ വളരെ വ്യാപകമായി ഉപയോഗിക്കുന്ന ജാവാസ്ക്രിപ്റ്റ് സ്ക്രിപ്റ്റിംഗ് ലാംങ്വിജിന്റെ ഉപജ്ഞാതാവ് ബ്രണ്ടൻ ഐക്കാണ്. മോസില്ല പദ്ധതി, മോസില്ല കോർപ്പറേഷൻ, മോസില്ല ഫൗണ്ടേഷൻ എന്നിവയുടെ സഹസ്ഥാപകനായ ഐക്ക് ദീർഘകാലം മോസില്ല കോർപ്പറേഷന്റെ ചീഫ് ടെക്ക്നിക്കൽ ഓഫീസറും കുറച്ച് കാലം ചീഫ് എക്സിക്യുട്ടീവ് ഓഫീസറും ആയിരുന്നു. പിന്നീട് അദ്ദേഹം ബ്രേവ് സോഫ്റ്റ്‌വെയറിന്റെ സിഇഒ ആയി.
ആദ്യകാല ജീവിതം
ഐക്ക് പിറ്റ്സ്ബർഗിൽ കുട്ടിക്കാലം ചെലവഴിച്ചു; ഗൈതേഴ്സ്ബർഗ്, മേരിലാൻഡ്; പാലോ ആൾട്ടോ, കൂടാതെ അദ്ദേഹം എൽവുഡ് പി. കബ്ബർലി ഹൈസ്‌കൂളിൽ ചേർന്നു, 1979-ൽ ബിരുദം നേടി. സാന്താ ക്ലാര യൂണിവേഴ്‌സിറ്റിയിൽ നിന്ന് ഗണിതത്തിലും കമ്പ്യൂട്ടർ സയൻസിലും ബിരുദം നേടി, 1985-ൽ ഉർബാന-ചാമ്പെയ്‌നിലെ ഇല്ലിനോയിസ് സർവകലാശാലയിൽ നിന്ന് ബിരുദാനന്തരബിരുദം നേടി. . ഐക്ക് റോമൻ കത്തോലിക്കനാണ്.
സിലിക്കൺ ഗ്രാഫിക്സിൽ തന്റെ കരിയർ ആരംഭിച്ച അദ്ദേഹം ഏഴ് വർഷത്തോളം ഓപ്പറേറ്റിംഗ് സിസ്റ്റത്തിലും നെറ്റ്‌വർക്ക് കോഡിലും പ്രവർത്തിച്ചു. മൈക്രോകെർണലും ഡിഎസ്പി കോഡും എഴുതുന്ന മൈക്രോയൂണിറ്റി സിസ്റ്റംസ് എഞ്ചിനീയറിംഗിൽ മൂന്ന് വർഷം ജോലി ചെയ്തു.
നെറ്റ്സ്കേപ്പ്
1995 ഏപ്രിലിൽ നെറ്റ്‌സ്‌കേപ്പ് കമ്മ്യൂണിക്കേഷൻസ് കോർപ്പറേഷനിൽ ഐക്ക് ജോലി ആരംഭിച്ചു. സ്‌കീം "ബ്രൗസറിൽ" ഉൾപ്പെടുത്താൻ ഉദ്ദേശിച്ചാണ് ഐക്ക് ആദ്യം ചേർന്നത്, എന്നാൽ അദ്ദേഹത്തിന്റെ നെറ്റ്‌സ്‌കേപ്പ് മേലുദ്യോഗസ്ഥർ ഭാഷയുടെ വാക്യഘടന ജാവയുമായി സാമ്യമുള്ളതിന് വേണ്ടി നിർബന്ധിച്ചു. തൽഫലമായി, സ്കീമിന്റെ പ്രവർത്തനക്ഷമതയും സെൽഫിന്റെ ഒബ്ജക്റ്റ് ഓറിയന്റേഷനും ജാവയുടെ വാക്യഘടനയും ഉള്ള ഒരു ഭാഷ ഐക്ക് രൂപപ്പെടുത്തി. നാവിഗേറ്റർ 2.0 ബീറ്റ റിലീസ് ഷെഡ്യൂൾ ഉൾക്കൊള്ളുന്നതിനായി പത്ത് ദിവസത്തിനുള്ളിൽ അദ്ദേഹം ആദ്യ പതിപ്പ് പൂർത്തിയാക്കി, മോച്ച(Mocha)എന്ന് വിളിക്കപ്പെട്ടു, എന്നാൽ 1995 സെപ്റ്റംബറിൽ ലൈവ്സ്ക്രിപ്റ്റ് എന്ന് പുനർനാമകരണം ചെയ്തു, ഒടുവിൽ സൺ മൈക്രോസിസ്റ്റവുമായുള്ള സംയുക്ത പ്രഖ്യാപനത്തിൽ ഡിസംബറിൽ ജാവാസ്ക്രിപ്റ്റ് എന്ന് പേരിട്ടു. അതോടൊപ്പം, നെറ്റ്‌സ്‌കേപ്പ് കമ്മ്യൂണിക്കേഷനിൽ നെറ്റ്‌സ്‌കേപ്പ് നാവിഗേറ്റർ ബ്രൗസറിനായി അദ്ദേഹം ആദ്യത്തെ സ്‌പൈഡർമങ്കി എഞ്ചിൻ രൂപകൽപ്പന ചെയ്‌തു. 1998-ൽ മോസില്ലയ്ക്ക് നെറ്റ്‌സ്‌കേപ്പ് അടിസ്ഥാന കോഡ് ലഭിച്ചപ്പോൾ, സി പ്രോഗ്രാമിംഗ് ഭാഷയിൽ എഴുതിയ ഈ എഞ്ചിൻ അതിൽ ഉൾപ്പെടുന്നു. ഇഗ്മാ-262(ECMA-262)സ്റ്റാൻഡേർഡിന് അനുസൃതമായി ജാവാസ്ക്രിപ്റ്റ് 1.5-ൽ ഇത് മാറ്റി.നാവിഗേറ്ററിൽ ജാവാസ്ക്രിപ്റ്റിന്റെ പ്രത്യേക നിർവ്വഹണമായ സ്‌പൈഡർമങ്കിയുടെ വികസനത്തിന് ഐക്ക് മേൽനോട്ടം വഹിച്ചു.
മോസില്ല
നെറ്റ്സ്കേപ്പിന്റെ ഓപ്പൺ സോഴ്സ് കോഡുകളുടെ കൈകാര്യത്തിനായാണ് മോസില്ല പദ്ധതി ആരംഭിച്ചത്. മോസില്ല.ഓർഗ് എന്ന വെബ്സൈറ്റോടു കൂടി പ്രവർത്തനം ആരംഭിച്ച മോസില്ലയുടെ സഹസ്ഥാപകനായിരുന്നു ബ്രണ്ടൻ ഐക്ക്. മോസില്ലയുടെ ചീഫ് ആർക്കിടെക്റ്റ് ആയിരുന്നു ഐക്ക്. 1999ൽ നെറ്റ്സ്കേപ്പിനെ എഒഎൽ ഏറ്റെടുത്തു. 2003 ജൂലൈയിൽ നെറ്റ്സ്കേപ്പ് ബ്രൗസർ യൂണിറ്റ് എഒഎൽ പൂട്ടിയപ്പോൾ ഐക്ക് മോസില്ല ഫൗണ്ടേഷന്റെ പ്രവർത്തനത്തിൽ സജീവമായി.
2005ൽ മോസില്ല ഫൗണ്ടേഷന്റെ മുഖ്യ സാങ്കേതികജ്ഞനും ഡയറക്ടർ ബോർഡ് അംഗവുമായ ഐക്ക് പുതുതായി രൂപീകൃതമായ മോസില്ല കോർപ്പറേഷന്റെ സിടിഒ ആയി ചുമതലയേറ്റു. മോസില്ല ഫൗണ്ടേഷന്റെ ലാഭേച്ഛയോടു കൂടി പ്രവർത്തിക്കുന്ന സഹോദര സ്ഥാപനമാണ് മോസില്ല കോർപ്പറേഷൻ.
മോസില്ലയുടെ റസ്റ്റ് പ്രോഗ്രാമിംഗ് ലാങ്വിജിലേക്ക് 2012 വരെ ഐക്ക് സംഭാവന നൽകിയിരുന്നു.
സിഇഒ വിവാദം
2014 മാർച്ച് 24ന് ബ്രണ്ടൻ ഐക്ക് മോസില്ലയുടെ സിഇഒ ആയി നിയമിതനായി. ഇതിനെത്തുടർന്ന് മോസില്ലക്കകത്തും പുറത്തും പ്രതിഷേധങ്ങൾ ഉടലെടുത്തു. 2008ൽ നടന്ന കാലിഫോർണിയ പ്രമേയം 8 എന്ന സമരത്തിലേക്ക് ഐക്ക് $1000 സംഭാവനയായി നൽകിയിരുന്നു. സ്വവർഗ്ഗ വിവാഹം നിയമ വിധേയമാക്കുന്നതിനെതിരെ നടന്ന സമരമായിരുന്നു കാലിഫോർണിയ പ്രമേയം 8. ഈ സംഭാവനാ വിരം രണ്ടു വർഷങ്ങൾക്ക് ശേഷം 2010ലാണ് പുറത്തറിഞ്ഞത്. ആ സമയത്ത് തന്നെ ട്വിറ്റർ പോലെയുള്ള സോഷ്യൽ നെറ്റ്‌വർക്കുകളിൽ ഐക്കിനെതിരെ പ്രതിഷേധങ്ങൾ ഉണ്ടായിരുന്നു. ഈ പ്രതിഷേധങ്ങൾ ഐക്ക് സിഇഒ ആയി നിയമിതനായപ്പോൾ വീണ്ടും പുറപ്പെട്ടു. ചില എൽജിബിടി പ്രവർത്തകർ കമ്പനിയെ ബഹിഷ്കരിക്കാൻ ആഹ്വാനം ചെയ്തു. മോസില്ലയിലെ ചിലർ ഐക്കിനോട് താഴെയിറങ്ങാൻ ആവശ്യപ്പെട്ടു. മറ്റു ചിലർ ബ്ലോഗ് വഴി പ്രതിഷേധം അറിയിച്ചു. ഡയറക്റ്റർ ബോർഡിലെ അഞ്ചിൽ മൂന്നു പേർ സ്ഥാനം രാജി വെച്ചു. എല്ലാം ഇതെല്ലാം സാങ്കേതിക കാരണങ്ങളാലാണെന്നാണ് മോസില്ല പ്രതികരിച്ചത്. തുടർന്ന് 2013 ഏപ്രിൽ 3ന് ബ്രണ്ടൻ ഐക്ക് സിഇഒ സ്ഥാനം രാജി വെക്കുകയും മോസില്ലയിൽ നിന്ന് വിരമിക്കുകയും ചെയ്തു. താൻ ഈ സമയത്ത് ഒരു ഒത്ത നേതാവല്ല എന്നതായിരുന്നു രാജിക്ക് ഐക്ക് പറഞ്ഞ കാരണം.
എൻഡിടിവി
പ്രക്ഷേപണത്തിലും ഡിജിറ്റൽ വാർത്താ പ്രസിദ്ധീകരണത്തിലും ശ്രദ്ധ കേന്ദ്രീകരിക്കുന്ന ഒരു ഇന്ത്യൻ വാർത്താ മാധ്യമ കമ്പനിയാണ് ന്യൂ ഡൽഹി ടെലിവിഷൻ ലിമിറ്റഡ്. ഇന്ത്യയിൽ സ്വതന്ത്ര വാർത്താ പ്രക്ഷേപണത്തിന് തുടക്കമിട്ട ഒരു ലെഗസി ബ്രാൻഡായി കമ്പനി കണക്കാക്കപ്പെടുന്നു, കൂടാതെ രാജ്യത്തെ ആദ്യത്തെ 24x7 വാർത്താ ചാനലും ആദ്യത്തെ ലൈഫ്‌സ്‌റ്റൈൽ ചാനലും സമാരംഭിച്ചതിന്റെ ബഹുമതിയും ഈ കമ്പനിക്കുണ്ട്. ഇത് NDTV ഇന്ത്യയുടെയും NDTV 24x7 ന്റെയും പ്രക്ഷേപണ വാർത്താ ചാനലുകൾ സ്വന്തമാക്കി പ്രവർത്തിക്കുന്നു. കമ്പനിയുടെ രണ്ട് ചാനലുകൾക്കും 32 രാംനാഥ് ഗോയങ്ക എക്‌സലൻസ് ഇൻ ജേർണലിസം അവാർഡ് ലഭിച്ചിട്ടുണ്ട്.
കൊൽക്കത്ത നഗരത്തിൽ നിന്നുള്ള ഭാര്യാഭർത്താക്കൻമാരായ സാമ്പത്തിക വിദഗ്ധനായ പ്രണോയ് റോയിയും മാധ്യമപ്രവർത്തക രാധികാ റോയിയും ചേർന്ന് 1984-ലാണ് എൻഡിടിവി സ്ഥാപിച്ചത്. ടെലിവിഷൻ സംപ്രേക്ഷണം ഒരു സംസ്ഥാന കുത്തകയായിരുന്നപ്പോൾ പബ്ലിക് ബ്രോഡ്കാസ്റ്ററായ ദൂരദർശനും അന്തർദേശീയ ഉപഗ്രഹ ചാനലുകളും കരാർ ചെയ്ത വാർത്താ വിഭാഗങ്ങൾക്കായുള്ള ഒരു പ്രൊഡക്ഷൻ ഹൗസായി ഇത് ആരംഭിച്ചു, കൂടാതെ ഇന്ത്യയിലെ ആദ്യത്തെ സ്വതന്ത്ര വാർത്താ ശൃംഖലയായി മാറുകയും ചെയ്തു. 1998 ൽ സ്റ്റാർ ഇന്ത്യയുമായി സഹകരിച്ച് കമ്പനി 24x7 വാർത്താ ചാനൽ ആരംഭിച്ചു.
ദി ബ്രിഡ്ജ്
പ്ലോട്ട്
ഒരു രാജകുടുംബത്തിലെ ഒരു രാജകുമാരൻ ഒരു സമ്പന്ന വീട്ടിലെ ഒരു സ്ത്രീയെ വിവാഹം കഴിക്കാൻ തീരുമാനിക്കുന്നു. എന്നാൽ ഗോത്ര വ്യത്യാസങ്ങൾ കാരണം അവരുടെ മാതാപിതാക്കൾ അവരുടെ ബന്ധത്തിന് സമ്മതിക്കുന്നില്ല, ഇതിന്റെ ഫലമായി അവർ രഹസ്യമായി വിവാഹം കഴിച്ചു, ഇത് അവരുടെ ജീവിതത്തിൽ കാര്യങ്ങൾ തകരാൻ ഇടയാക്കി.
പുറംകണ്ണികൾ
വർഗ്ഗം:2017-ൽ പുറത്തിറങ്ങിയ ചലച്ചിത്രങ്ങൾ
പീരങ്കി വണ്ട്
'''ബ്രാക്കിനസ് ജനുസ്സിൽ പെടുന്ന ഒരു വണ്ടു സ്പീഷിസാണ് പീരങ്കി വണ്ടുകൾ (Bombardier beetles). '''
ശത്രുക്കളെ പ്രതിരോധിക്കുന്ന രീതിയാണ് ഈ  വണ്ടുകൾക്ക് ഈ പേരു വരാൻ കാരണം.
അമേരിക്ക അമേരിക്ക
വിജയതാരയുടെ ബാനറിൽ ഐ.വി. ശശി സംവിധാനം ചെയ്ത് 1983-ൽ പ്രദർശനത്തിനെത്തിയ ഒരു മലയാളചലച്ചിത്രമാണ് അമേരിക്ക അമേരിക്ക. ടി. ദാമോദരനാണ് ചിത്രത്തിന്റെ കഥയും തിരക്കഥയും സംഭാഷണവുമെഴുതിയത്. രതീഷ്, മമ്മൂട്ടി, ലക്ഷ്മി, പ്രതാപ് പോത്തൻ, ബാലൻ കെ. നായർ, സീമ തുടങ്ങിയവർ ഈ ചിത്രത്തിൽ അഭിനയിച്ചു.
പുറത്തേക്കുള്ള കണ്ണികൾ
വർഗ്ഗം:1983-ൽ പുറത്തിറങ്ങിയ മലയാളചലച്ചിത്രങ്ങൾ വർഗ്ഗം:ഐ.വി. ശശി സം‌വിധാനം ചെയ്ത ചലച്ചിത്രങ്ങൾ വർഗ്ഗം:ടി.ദാമോദരൻ വർഗ്ഗം:ബിച്ചു തിരുമല-ശ്യാം ഗാനങ്ങൾ വർഗ്ഗം:ശ്യാം സംഗീതം പകർന്ന ചലച്ചിത്രങ്ങൾ വർഗ്ഗം:ബിച്ചു തിരുമല വർഗ്ഗം:കെ. നാരായണൻ ചിത്രസംയോജനം ചെയ്ത ചലച്ചിത്രങ്ങൾ
മനഃശാസ്ത്രജ്ഞൻ
മനഃശാസ്ത്രം പരിശീലിക്കുകയും മാനസികാവസ്ഥകൾ, പെർസെപ്ച്വൽ, കോഗ്നിറ്റീവ്, വൈകാരിക, സാമൂഹിക പ്രക്രിയകൾ, പെരുമാറ്റം എന്നിവ പഠിക്കുകയും ചെയ്യുന്ന ഒരു പ്രൊഫഷണലാണ് മനഃശാസ്ത്രജ്ഞൻ(സൈക്കോളജിസ്റ്റ് psychologist). വ്യക്തികൾ പരസ്പരം അവരുടെ ചുറ്റുപാടുകളുമായി എങ്ങനെ ബന്ധപ്പെട്ടിരിക്കുന്നു എന്നതിന്റെ പരീക്ഷണം, നിരീക്ഷണം, വ്യാഖ്യാനം എന്നിവ അവരുടെ പ്രവർത്തനത്തിൽ പലപ്പോഴും ഉൾപ്പെടുന്നു. സൈക്കോളജിസ്റ്റുകൾ സാധാരണയായി മനഃശാസ്ത്രത്തിൽ ബിരുദം നേടുന്നു, തുടർന്ന് മനഃശാസ്ത്രത്തിൽ ബിരുദാനന്തര ബിരുദമോ ഡോക്ടറേറ്റോ നേടുന്നു.